text: Franklinin retki liittyi Edward Parryn Luoteisväylän etsintämatkaan. Parryn tarkoitus oli etsiä luoteisväylää meritse. Luutnantti Franklinin oli puolestaan määrä saapua Copperminejoen kautta Kanadan rannikolle, ja jos hyvin kävisi jopa kohdata Parry. Tutkimusmatkailija Samuel Hearne oli jo vuonna 1779 käynyt Copperminejoen päässä. Franklinin piti saada apua matkaansa paikallisilta turkismetsästäjiltä, eli "voyageurseilta", joista monet olivat intiaanien ja ranskalaisten jälkeläisiä. Metsästäjät tekivät yhteistyötä keskenään kauppasotaa käyvien Hudson's Bay Companyn ja North West Companyn kanssa. Myös seudun keltaveitsi-intiaanien oli määrä auttaa retkikuntaa, jos sen jäsenet tarvitsisivat ruokaa.


title: Franklinin Copperminejoen retki 1818–1822

text: Retkikunta kohtasi heti alussa vaikeuksia, kun kova tuuli vei Hudsoninlahdella kuljetuslaivan pois ja Franklinin miesten oli kuljettava maitse Norfolkin rannikolta Hudsoninlahden York Factoryyn, josta alkoi 2 700 km:n matka Isolle Orjajärvelle. Franklinin miehiä huoltamaan tarkoitetut kauppayhtiöt olivat kauppasodassa keskenään. Ne eivät tehneet yhteistyötä keskenään. Hudson Bay Companyssa ei uskottu miesten selviävän arktisella tundralla . Suurin osa huollosta jäi saamatta sen takia.


text: Retkeä johti John Franklin, lisäksi laivastosta olivat mukana kadetit John Back, Robert Hood, varajohtajana tohtori ja luonnontieteilijä John Richardson ja sotilaspalvelija John Hepburn. Retkikuntaa haittasi se, että sen koostumus oli hajanainen: englantilaisia, ranskalaisia ja intiaaneja.


text: Retkikunnan matka alkoi talvella hyytävässä pakkasessa metsän läpi kohti Fort Chipewyania. Elohopeamittarikin jäätyi kylmyydessä, ja intiaaneilla oli siksi nälkävuosi. Retkikunnalla ei ollut telttoja, mutta silti he saapuivat kuuden viikon kuluttua, maaliskuun lopulla Fort Chipewyaniin, missä he saivat turkismetsästäjiltä epämääräisiä lupauksia avusta. Ruoka oli sielläkin vähissä, ja Franklinin oli näin vaikea saada tukea. Voyageursit vastustivat lähtöä heikoilla tarvikkeilla pohjoiseen, missä eivät yleensä metsästäneet. Franklin onnistui silti hankkimaan 16 miestä, joista suurin osa oli kuitenkin tehtävään soveltumattomia.


text: Fort Chipewyan he lähtivät kohti Ison Orjajärven Fort Providencea, missä he kohtasivat North West Companylle turkiksia metsästävän Akaitchon ("Iso Jalka"), paikallisten keltaveitsien johtajan. Hän lupasi auttaa heitä, mutta sanoi, ettei mene pohjoiseen intiaanien vihollisten inuitien maille. Kun Franklin selitti Akaitcholle olevan kyse tärkeän kauppareitin Luoteisväylän etsimisestä Akaitcho kysyi, että jos reitti oli niin tärkeä, miksei sitä ollut löydetty aiemmin.


text: Toisena talvena kumpikaan kilpailevista turkisyhtiöistä ei lähettänyt säännöllisesti ajoissa apua, kun kumpikin yhtiöistä yritti sysätä Franklinin retkikunnan auttamisen toiselle yhtiölle. Ammuksista oli pulaa, ja intiaanit eivät saaneet metsästämällä saalista niin paljon kuin oli luultu. Ruokavarat kävivät vähiin Copperminejoen tukikohdassa, mikä nostatti miehissä epäilyä, jonka Franklin kukisti uhaten vakavilla rangaistuksilla, mikä heikensi miehistön moraalia. Toisena talvena George Back lähetettiin miehineen lumikenkineen hakemaan edestakaisen 1900 km:n matkan tarvikkeita Fort Providencesta suojanaan pelkät päällystakit ja peurannahat. Tämä sen takia, että Back ja Hood kilpailivat intiaanityttö Vihreäsukasta. Back onnistuikin matkaamaan pitkän matkan vaikeissa oloissa. Sillä välin voyageursien johtajat St Germian ja Adam kapinoivat sanoen, että matka pohjoiseen erämaahan olisi varma kuolema ja että uhkaukset "salaliittolaisten teloituksilla" olivat naurettavia. North West Companyn mies Willard Wentzel onnistui välittämään sovun.


text: Nyt miehistö kapinoi voimakkaasti mutta tilanne saatiin neuvoteltua. Franklinin retkikunta vaelsi pohjoiseen saavuttaen lopulta merenrannan. Matka vei pidempään kuin oli ajateltu, vaikka aikaisempi retkeilijä Hearne oli määritellyt Copperminejoen suun liian pohjoiseksi.


text: Matkalla mukana olleet kuivalohivarastot olivat mädäntyneet ja miehet pyydystivät syödäkseen mm. hiiriä. Franklin ei luottanut intiaaneihin, jotka tunsivat seutua huonosti. Merenrannan lähellä kohdatut inuitit pakenivat. Intiaanit ja kauppayhtiön Wentzel lähtivät takaisin niin kuin oli sovittu. Franklin ei ollut varma jatkosta, mutta suunnitteli mm. kulkemista itään päin aiemmin tutkimatonta rannikkoa pitkin. Franklin lähti purjehtimaan tuohikanooteilla itään. Nämä kuitenkin kärsivät jatkuvia myrskyvaurioita. Myrskyt, sumu, jää ja ukkonen häiritsivät kulkua ja Franklin laski maihin Bathurstinlahden seuduilla Point Turnagainissa Kentin nimimaalla. Franklin päätti palata etelään Hood-jokea pitkin. Paluumatka alkoi 25. elokuuta 1821.


text: Miesten täytyi kulkea jalan kivisten "karujen maitten" eli "The Barrens"iksi nimeämänsä tundran läpi. Terävät kivet viilsivät reikiä saappaisiin ja seutu oli vaikeakulkuinen. Kanoottien kantajat pudottivat kanootit pois ilman Franklinin lupaa. Ruokavarat loppuivat 7. syyskuuta, jolloin talvi oli saapunut aikaisin kovana ja ankarana, ja vähäriistaisessa erämaassa ei riittänyt kylliksi riistaeläimiä Franklinin pienelle joukollekaan. Miehet joutuivat syömään muun muassa jäkälää ja petojen tappamien peurojen luuydintä. Lisäksi oli kylmä. Nälkä oli niin kova, että Sir John Franklin sai kutsumanimen "mies joka koetti syödä saappaansa".


text: Miehet alkoivat taas kapinoida upseereita vastaan, heillehän oli luvattu kunnolliset ruoka-annokset matkalla. Ainoa syy, miksi miehet eivät eronneet Franklinista, oli se, etteivät he yksin löytäisi määränpäätään. Myös Franklinilla oli vaikeuksia löytää oikeaa suuntaa, koska magneettinen pohjoisnapa oli silloin lähellä retkikuntaa ja oli melkein aina pilvistä, jolloin ei kyetty suunnistamaan auringon ja tähtien mukaan. Miehistö oli täydessä vastarinnassa, kun retkikunta osui 26. syyskuuta Coppermine-joelle. Nyt miehistö kirosi sitä, että oli heittänyt kanootit pois, nopeasti virtaavaa kylmää ja leveää jokea ei voitu ylittää ja eikä päästä arviolta 64 km:n päässä olevaan Fort Enterpriseen. Eräs mies, Junius, karkasi eikä hänestä kuultu enää mitään. Lopulta kuitenkin onnistuttiin rakentamaan kankaasta ja pajusta kanootti, jolla ylitys onnistui, vaikka kanootti täyttyi osin vedellä.


text: Nyt turva näytti olevan viikon matkan päässä. Kuitenkin miehet olivat äärimmäisen heikkoja nälästä. Credit ja Vaillant kaatuivat ja heidät jätettiin siihen. Samoin kaksi muuta miestä, Hood ja Richardson, eivät voineet enää jatkaa, vaan jäivät paikalleen leiriin. George Back lähti etujoukkona parhaassa kunnossa olevien kanadalaisten kanssa kohdatakseen intiaanit ja saadakseen apua. Franklin eteni nyt miehineen Fort Enterpriseä. Mukana oli mm. irokeesi Michel Terohaute. Nyt ei löytynyt syötäväksi kelpaavaa "tripe de roche" -jäkälääkään. Michel pyysi miehineen saada palata Hoodin ja Richardsonin leirille. Hän oli vahvin neljästä ja Franklin antoikin hänen palata 6,4 km:n matkan päässä olevaan Hoodin leiriin. Kun miehet saapuivat Fort Enterpriseen, he totesivat sen hylätyksi. Luvattuja tarvikkeita ei ollut tuotu sinne.


text: Vain irokeesi Michel Terohaute saapui Hoodin ja Richardsonin leiriin. Michel kertoi kanadalaisten eronneen hänestä ja ehkä tulevan leiriin. Michel esitteli lihaa, jonka sanoi olevan yhtenä päivänä mm. jäniksestä, toisena sudesta. Britit ahmivat lihaa, joka oli noissa oloissa ylellisyyttä. Mutta seuraavien päivien kuluessa Michel ei kerännyt jäkälää niin kuin muut, vaan poistui usein leiristä. Kun englantilaiset kysyivät, että meneekö Michel metsälle hän sanoi, ettei täällä ole eläimiä metsästettäviksi, sinun on parempi tappaa ja syödä minut. Myöhemmin hän väitti kanadalaisten syöneen hänen setänsä. Richardson ja Hood alkoivat Michelin puheista päätellen epäillä, että Michel olisi tappanut kolme seuralaistaan. He epäilivät myös Michelin käyvän syömässä kuolleiden kanadalaisten lihaa. Ja että heidän syömänsä oudolta maistunut "sudenliha" olisi peräisin ihmisestä. Michel käyttäytyi oudosti, ei halunnut olla teltassa ja vietti paljon aikaa leirin ulkopuolella. Jonkin ajan kuluttua englantilaiset kuulivat leiristä laukauksen. Näköetäisyydelle tultuaan he näkivät Hoodin kuolleena ja Michelin seisovan ase kädessään. Michel selitti, että ase oli lauennut vahingossa, kun hän oli puhdistamassa asettaan. Ase oli kuitenkin liian pitkä tähän, ja laukaus oli tullut Hoodin päähän takaa silloin, kun tämä oli nähtävästi lukemassa kirjaa. Richardson ja Hepburn eivät voineet tehdä mitään, koska Michel oli heitä molempia vahvempi ja kaiken lisäksi aseistettu. Seuraavina päivinä Michel muuttui yhä aggressiivisemmaksi ja usein kyseli englantilaisilta, oliko hän heidän mielestään tappanut Hoodin. Oli selvää, että Michel aikoi tappaa myös Franklinin ja Hepburnin. Mutta kun Michel meni muutaman päivän päästä keräämään jäkälää, Richardson käytti poissaoloajan pistoolinsa lataukseen ja ampui leiriin palanneen Michelin.


text: Nyt Richardson ja Hepburn palasivat heikkoina Fort Enterpriseen, missä vain Peltier kykeni kohottamaan kätensä heitä tervehtiäkseen. Edellisenä talvana täällä oli ollut vain vähän lunta ja paljon peuroja, nyt noin 60 cm lunta ja vain joitain peuranjälkiä. Miehet olivat syöneet nälissään mökin ikkunanpeitteenä olleet nahat. Richardson, Hepburn ja varsinkin Franklin olivat kuolemaisillaan. Peltier and Samandré kuolivat mökissä 1. marraskuuta ja kolmas mies Adam oli kuolemaisillaan. Backin matkaan pyytämät intiaanit toivat ruoaksi mm. kalaa 7. marraskuuta 1821 viime tipassa. Miehet toipuivat noin viikossa siihen kuntoon, että saattoivat alkaa vaeltaa kohti Fort Providencea, minne saapuivat 11. joulukuuta. Akaitcho selitti jälkeenpäin, että intiaanit eivät olleet täydentäneet Fort Enterprisen varastoja mm. sen takia, että kolme heidän miehistään oli uponnut jäihin. Akaitcho myönsi, että pääsyy sovitusta lipeämiseen oli se, ettei Fort Enterprise ollut miehitetty ja Akaitcho ei uskonut valkoisten selviävän retkeltään takaisin Fort Enterpriseen. Franklin uskoi Akaitchon selitykset, eikä syyttänyt häntä jälkikäteen huollon laiminlyönnistä, koska tämä oli kuitenkin auttanut häntä paljon. Akaitcho ei ollut saanut luvattua maksua avustaan, koska turkisyhtiöt kilpailivat.


text: Palannutta Franklinia ylistettiin sankarina. Retkikunta oli onnistunut kartoittamaan pitkän matkan Kanadan pohjoisrannikkoa, mutta hintana oli ollut yhdeksän miehen henki.


title: Arnold Jeannesson

text: Arnold Jeannesson (s. 15. tammikuuta 1986 Pariisi) on ranskalainen maantiepyöräilijä. Hän aloitti ammattilaisuransa Auber 93 -joukkueessa 2008, kilpaili Caisse d'Epargne -tallissa 2009–2010, FDJ-joukkueessa 2011–2015, Cofidis-tallissa 2016 ja Fortuneo-Oscarossa viimeisenä ammattilaisvuonnaan 2017. Hän on kilpaillut myös maastopyöräilyssä ja cyclocrossissa.


title: Arnold Jeannesson

text: Jeannesson voitti vuonna 2008 Tour de l'Avenir -kilpailun kahdeksannen etapin ja sijoittui kokonaiskilpailussa kolmanneksi. Ensimmäisessä suuressa ympäriajossaan, Italian ympäriajossa 2009, hän oli 57:s. Ranskan ympäriajossa 2011 hän sai nuorten kilpailun johtajan paidan, Maillot blancin, haltuunsa Luz-Ardidenille päättyneen 12. etapin jälkeen Hän menetti paidan kaksi päivää myöhemmin. Kokonaiskilpailussa hän oli lopulta neljästoista. Pariisi–Nizza-ajossa 2012 hän sijoittui kuudenneksi. Ranskan ympäriajossa 2013 hän oli 16. etapilla kolmas.


title: Alexandre Coste

text: Alexandre Grimaldi-Coste (s. 24. elokuuta 2003 Pariisi) on Monacon ruhtinas Albert II:n ja entisen lentoemännän, nykyisen muotisuunnittelija Nicole Costen avioton poika. Albert tunnusti isyytensä vasta DNA-testien jälkeen. Hän on luvannut tukea pojan elatusta rahallisesti, mutta pojasta ei tule kruununperijää. Alexandre asuu Englannissa äitinsä kanssa.


title: World Rally Championship-3

text: World Rally Championship-3 tai WRC-3 on Rallin MM-sarjan ohella ajettava sarja, jossa ajetaan samat pikataipaleet kuin muissakin MM-sarjan osakilpailuissa. Autot ovat tyyppihyväksyttyjä R1-, R2- ja R3-säännöin, mikä tarkoittaa tiivistettynä kaksivetoista sarjatuontatoautoa. Sarja aloitti vuonna 2002 nimellä Production World Rally Championship (PWRC) silloisen korvaten N-ryhmän maailmanmestaruussarjan. Vuoteen 2012 loppuun saakka sarjaa ajaettiin nimellä Production World Rally Championship ja vuonna 2013 ajettiin ensimmäisen kerran WRC-3-luokan mestaruudesta.


title: World Rally Championship-3

text: Vuoteen 2012 saakka PWRC-sarjassa ajettiin 8 osakilpailua, joista kaksi oli Euroopan ulkopuolella. Vuonna 2013 sarjan muuttuttua WRC-3-sarjaksi, myös kilpailukalenteria muutettiin. Nykyään valmistajat ja kuljettajat saavat vapaasti valita MM-sarjan 13 osakilpailuista seitsemän osakilpailua ja näistä kuuden parhaan osakilpailun pisteet lasketaan sarjaan mukaan. Vanhan PWRC-sarjan autoilla ajetaan nykyään WRC-2-luokassa, S2000-, R4- ja R5-ryhmän autojen kanssa.


title: Leo Kirch

text: Leo Kirch (21. lokakuuta 1926 Fahr, kuuluu nyk. Volkachiin, Saksa – 14. heinäkuuta 2011 München, Saksa) oli saksalainen media-alan suuromistaja, jonka omistuksiin kuului parhaimmillaan muun muassa Axel Springer Verlag. Hän omisti nimeään kantavan Kirch-yhtymän ja Saksan ensimmäisen yksityisen satelliittikanavan Sat. 1 -televisiokanavan.


title: Bo Ljungberg

text: Bo Alexander Ljungberg (21. marraskuuta 1911 Stoby, Skåne – 19. maaliskuuta 1984 Jönköping) oli ruotsalainen seiväshyppääjä ja kolmiloikkaaja.


title: Bo Ljungberg

text: Ljungberg saavutti Torinon EM-kilpailuissa 1934 hopeaa seiväshypyssä. Hän hyppäsi saman tuloksen, 400 cm, kuin kilpailun voittanut saksalainen Gustav Wegner. Ljungberg oli lisäksi kahdeksas kolmiloikassa tuloksella 14,01. Berliinin olympialaisissa 1936 hän sijoittui seiväshypyssä jaetulle kuudennelle sijalle tuloksella 400 ja kolmiloikassa 18:nneksi. Pariisin EM-kilpailuissa 1938 hän sai hopeaa seiväshypyssä hypättyään jälleen tasan neljä metriä.


title: Bo Ljungberg

text: Ljungberg teki seiväshypyn Ruotsin ennätyksen 415 cm Lundissa 5. lokakuuta 1935. Se kesti maan ennätyksenä vuoteen 1946 saakka.


title: 14 Blades

text: 14 Blades (, "Jin yi wei") on vuonna 2010 ensi-iltansa saanut hongkongilais-kiinalainen wuxiaelokuva. Elokuvan ohjasi ja käsikirjoitti Daniel Lee yhdessä Abe Kwongin, Tin Shu Makin ja Ho Leung Laun kanssa. Pääosissa näyttelivät Donnie Yen, Zhao Wei ja Sammo Hung.


title: 14 Blades

text: Ming-dynastian loppupuolella kiinalaisimperiumin oikeutta on vaivannut korruptio, kun eunukki anastaa valtion valtaa ja hallitsevan keisarin katsotaan olevan epäpätevä. Jinyi Wei on hallituksen salainen poliisimainen ryhmä, jolle on opetettu lapsesta lähtien salaisia kamppailutaitoja. He ovat vastuussa rauhan ja tasapainon turvaamisesta valtakunnassa. Heillä on myös valta syyttää niitä, joiden he katsovat olevan valtion vihollisia.


title: 14 Blades

text: Kun organisaatio perustettiin, se sai käskynsä suoraan keisarilta. Nyt se on eunukin ryhmän hallinnassa. Heidän johtajansa Jia Jingzhong suunnittelee prinssi Qingin kanssa kapinoivansa keisaria vastaan ja kaappaavansa hänen valtansa. Jia käskee Qinglongia tappamaan keisarillisen neuvosmiehen Zhao Shenyan ja viemään hänen tallelipastonsa, joka huhun mukaan sisältää listan pettureiden nimistä.


title: 14 Blades

text: Qinglong saa kuitenkin selville tulleensa hyväksikäytetyksi, ja että lipas sisältää keisarillisen sinetin, keisarin arvovallan symbolin. Qinglongista tulee karkuri, kun Jia tuomitsee hänet petturiksi ja asettaa käskyn pidättää hänet. Qinglong pakenee ja liittyy Justice Escort -ryhmään, jossa hän tapaa ryhmän johtajan tyttären, Qiao Huanin. Qinglong päättää täyttää lupaamansa uskollisuuden keisaria kohtaan ja jatkaa todisteiden etsimistä prinssi Qingin kapinallisen juonen paljastamiseksi. Matkan aikana Qinglong saa apuunsa Heaven Eagles -roistojengin, jotka Judgen johdolla auttavat Qinglongia saamaan lippaan haltuunsa. He joutuvat samalla ottelemaan Tou Touta vastaan.


title: Luis Delís

text: Luis Mariano Delís Fournier (s. 6. joulukuuta 1957 Guantánamo) on entinen kuubalainen yleisurheilija, jonka lajeja olivat kiekonheitto ja kuulantyöntö.


title: Luis Delís

text: Delísin parhaat saavutukset kiekonheitossa ovat olympiapronssi Moskovassa 1980 sekä hopea 1983 MM-kisoissa ja pronssi 1987 MM-kisoissa. Pan-Amerikan kisoista hän on voittanut kolme kultaa, joista kaksi kiekonheitossa ja yhden kuulantyönnössä. Lisäksi Delísillä on kaksi kiekkokultaa kesäuniversiadeista vuosilta 1983 ja 1985.


title: Luis Delís

text: Delísin urheilu-ura päättyi vuonna 1990 hänen jäätyä kiinni dopingin käytöstä.


title: Luis Delís

text: Delísin ennätys kiekonheitossa on 71,06 metriä vuodelta 1983.


title: Kenneth S. Deffeyes

text: Kenneth S. Deffeyes (s. 1931 Oklahoma) on yhdysvaltalainen geologi, joka työskenteli yhdessä Hubbertin teorian kehittäjän M. King Hubbertin kanssa Shell Oil Companyn tutkimuslaboratoriossa Houstonissa, Teksasissa. Hänellä on öljygeologian alempi luonnontieteellinen tutkinto Colorado School of Mines -yliopistosta sekä geologian tohtorintutkinto Princetonin yliopistosta. Hän aloitti opettamisen Princetonin yliopistossa vuonna 1967 ja on siellä nykyisin emeritusprofessorina. Oman kertomansa mukaan hän polveutuu chickasawi-intiaaneista.


title: Kenneth S. Deffeyes

text: Hän julkaisi vuonna 2001 teoksen "Hubbert's Peak", joka käsittelee öljyhuippua. Vuonna 2005 hän puolestaan julkaisi teoksen "Beyond Oil: The view from Hubbert's peak", jossa hän arvioi erilaisia korvaavia energianlähteitä öljylle. Helmikuussa 2006 Deffeyes väitti, että maailman öljyntuotanto oli ohittanut tuotantohuipun joulukuun 16. päivänä 2005.


title: Viimeinen sirkus

text: Viimeinen sirkus on Álex de la Iglesian ohjaama mustalla huumorilla sävytetty romanttinen toimintatragedia. 2010 valmistunut elokuva sijoittuu sisällissodan aikaiseen Espanjaan ja sirkuksen värikkääseen maailmaan. Tarina saa alkunsa, kun sirkusklovni pakotetaan osallistumaan sotaan. Vaihtoehtoja ei ole, vaan viidakkoveitsi kädessään mies joutuu käymään taisteluihin edelleen pellen asuunsa pukeutuneena.


title: Viimeinen sirkus

text: Quentin Tarantinon johtama jury palkitsi elokuvan Venetsian elokuvajuhlilla 2010 parhaasta ohjauksesta ja käsikirjoituksesta.


title: Viimeinen sirkus

text: Helsingin Sanomien Pertti Avola luonnehti elokuvaa "poskettomaksi möhellykseksi", jonka tyylilajia on mahdoton luokitella, ja joka ei pysy kasassa lukuisten ainestensa ristitulessa. Juuri siksi "Viimeinen sirkus" onkin hänestä paljon kiinnostavampi kuin moni vakavissaan puserrettu elokuva. "Täysin mauton koheltava veriooppera" "Viimeinen sirkus" ei taatusti ole kaikkien makuun, mutta virkistävän räävitön ja ennalta-arvaamaton sisällissotakuvaus se Avolasta kyllä on.


title: Viimeinen sirkus

text: Ilta-Sanomien Tarmo Poussu piti "Viimeistä sirkusta" kehnosti kirjoitettuna, tökerösti ohjattuna ja vaatimattomasti näyteltynä elokuvana, jossa "yletön väkivaltaisuus törmää karkeaan huumoriin ja vellovaan sentimentaalisuuteen."


title: Luettelo tunnetuista helsinkiläisistä

text: Tämä on luettelo tunnetuista henkilöistä, jotka ovat syntyneet tai asuneet Helsingissä.


title: Ti-Ti Nallen talossa tapahtuu

text: Ti-Ti Nallen talossa tapahtuu on toinen Ti-Ti Nalle-lauluista koostettu studioalbumi. Se ilmestyi vuonna 1991. Albumi on julkaistu LP:nä, CD:nä ja C-kasettina. Albumin sisältämiä kappaleita on julkaistu myös vuonna 1994 ilmestyneellä VHS-kasetilla "Ti-Ti Nallen taikarumpu".


title: Ti-Ti Nallen talossa tapahtuu

text: Kaikki kappaleet kirjoittanut ja sovittanut Riitta Korpela, ellei toisin mainita.


title: Nobuharu Asahara

text: Nobuharu Asahara (, s. 21. kesäkuuta 1972 Kōbe) on japanilainen entinen pikajuoksija, pituushyppääjä ja olympiamitalisti.


title: Nobuharu Asahara

text: Pitkän urheilu-uran tehnyt Asahara osallistui urallaan yhteensä neljiin kesäolympialaisiin. Hän kilpaili Atlantassa 1996 100 metrillä, pikaviestissä ja pituushypyssä, Sydneyssä 2000 pikaviestissä ja Ateenassa 2004 100 metrillä ja pikaviestissä. Japanin viestijoukkue ylsi Sydneyssä kuudenneksi ja Ateenassa neljänneksi. Pekingin kesäolympialaisissa 2008 Asahara juoksi Japanin pikaviestijoukkueessa pronssia ajalla 38,15. 100 metrillä hän karsiutui puolivälierissä.


title: Nobuharu Asahara

text: Vuoden 2002 Aasian kisoista Asahara saavutti 100 metrillä ja pikaviestissä hopeaa. Vuonna 1993 hän voitti Aasian-mestaruuskilpailujen kultamitalin pituushypyssä.


title: Nobuharu Asahara

text: Asaharan henkilökohtainen ennätys 100 metrin juoksussa on Oslossa 13. heinäkuuta 2001 juostu 10,02 sekuntia ja 200 metrin juoksussa Stuttgartissa 13. heinäkuuta 1997 juostu 20,39 sekuntia. Asahara kilpaili 1990-luvulla huipputasolla myös pituushypyssä, jossa hänen ennätyksensä on 813 cm vuodelta 1993.


title: Sorakuoppa

text: Sorakuoppa on alue, josta kaivetaan soraa tai hiekkaa ja johon kaivausten edetessä syntyy suuri kuoppa, joka jää pysyvästi maastoon. Sorakuoppa toimii kaivetun maa-aineksen välivarastona ja siellä voidaan suorittaa soran seulontaa, lajittelua tai kiviaineksen murskausta. Siellä voi toimia myös betoniasema. Kaivettu ja käsitelty maa-aines siirretään sora-autoilla käyttökohteeseen esimerkiksi rakennustyömaalle.


title: Sorakuoppa

text: Sorakuopan perustamiseen tarvitaan kunnan- ja ympäristöviranomisen lupa. Lupahakemuksessa tulee esittää maa-aineksen ottamissuunnitelma, josta selviää ottamisalueen laajuus, soran ottamismäärä ja kuinka syvältä soraa tai hiekkaa kaivetaan, joka riippuu pohjaveden syvyydestä ja maisemaseikoista. Soranottolupa on määräaikainen, jonka voi saada enintään kymmeneksi vuodeksi kerrallaan. Hakijan on asetettava vakuus luvan päättymisen jälkeisiin maisemointitöihin.


title: Beyond Oil

text: Beyond Oil: The View from Hubbert's Peak (New York: Hill and Wang, 2005; ISBN 978-0-8090-2957-0) on suomentamaton Kenneth S. Deffeyesin vuonna 2005 julkaisema teos, joka käsittelee vaihtoehtoisia energianlähteitä öljylle. Deffeyes on yhdysvaltalainen geologi, joka varoitti tulevasta 2000-luvun öljykriisistä aikaisemmassa teoksessaan "Hubbert's Peak" vuodelta 2001. Teoksessaan "Beyond Oil" Deffeyes olettaa öljyhuipun ajoittuvan vuoden 2005 paikkeille. Hän esittelee kirjassa öljyntuotannon menetelmiä, öljyesiintymiä, öljyhuippua sekä fossiilisten polttoaineiden tulevaisuutta. Lisäksi hän käy läpi erilaisia vaihtoehtoisia energianlähteitä, kuten vetyä, ja erittelee niiden etuja sekä haittoja.


title: Videopelivuosi 1976

text: Tämä artikkeli käsittelee vuoden 1976 merkittäviä videopelijulkaisuja ja videopelimaailman tapahtumia.


title: Emmanuel Moire

text: Emmanuel Moire (s. 16. kesäkuuta 1979 Le Mans, Ranska) on ranskalainen laulaja ja muusikko, joka on esittänyt nimiroolia suositussa komediallisessa musikaalissa Le roi soleil eli Aurinkokuningas. Tämä oli hänen läpimurtonsa musiikkimaailmaan.


title: Emmanuel Moire

text: Têtu-lehden haastattelussa marraskuussa 2009 Moire tuli kaapista ja totesi olevansa homoseksuaali.


title: David Worth

text: David Worth on yhdysvaltalainen elokuvaaja ja elokuvaohjaaja. Hän on ohjannut muun muassa elokuvat "Kickboxer", "Lady Tiger" ja "American Tigers".


title: David Worth

text: Worth aloitteli elokuva-alalla 1960-luvulla tehtyään pienen roolin elokuvassa "The Skydivers". Sittemmin hän on työskennellyt elokuvaajana ja elokuvaohjaajana 1970-luvulta lähtien. Elokuvaajana Worth on työskennellyt muun muassa elokuvissa "Takaa-ajettu", "Death Game", "Joulupukki pulassa", "Ei liian nuori kuolemaan", "Bloodsport – viimeiseen asti" ja "True Vengeance".


title: Björn-Olof Alholm

text: Björn-Olof Alholm (25. huhtikuuta 1925 Mikkeli – 17. kesäkuuta 2011 Helsinki) oli suomalainen suurlähettiläs, joka teki 40-vuotisen uran ulkoasiainhallinnossa ja kuului Kekkosen kauden toisinajattelijoihin.


title: Björn-Olof Alholm

text: Alholm lähti 14-vuotiaana talvisotaan lähetiksi isänsä jääkärieverstiluutnantti Georg Alholmin komentamaan divisioonaan. Hän haavoittui 1941 mutta osallistui vielä Kannaksen suurtaisteluihin 1944. Syksyllä 1944 Alholm kävi Reserviupseerikoulun. Alholm valmistui valtiotieteen maisteriksi vuonna 1948 ja siirtyi samana vuonna ulkoministeriön palvelukseen. Suurlähettiläänä hän aloitti 1966 Bukarestissa ja toimi sen jälkeen tehtävässä ensin 1970 alkaen Moskovassa ja sitten vuodesta 1973 Bonnissa. Bonnin aika oli myrskyisää, ja muun muassa näitä aikoja ja yleisemmin Kekkosen kautta hän on käsitellyt kirjassaan "Toisinajattelija suurlähettiläänä" (2001). Bonnin jälkeen Alholm toimi Kairossa, Wienissä ja viimeksi vuodesta 1983 Tukholmassa, josta hän jäi eläkkeelle 1991.


title: Sabine John

text: Sabine John (ent. Paetz, o.s. Möbius; s. 16. lokakuuta 1957) on entinen itäsaksalainen yleisurheilija. Hänen päälajinsa oli seitsenottelu.


title: Sabine John

text: Sabine John saavutti seitsenottelussa hopeaa sekä 1988 olympialaisissa että 1983 MM-kisoissa. Hänen ennätyksensä on toukokuussa 1984 oteltu 6946 pistettä (nykytaulukoiden mukaisesti), joka oli myös maailmanennätys kunnes Jackie Joyner paransi tulosta heinäkuussa 1986. Saksalaisista vain Sabine Braun on myöhemmin pystynyt parempaan tulokseen.


title: Sabine John

text: Seitsenottelun lisäksi John kilpaili myös pituushypyssä, jossa hän sijoittui 1988 olympialaisissa kahdeksanneksi, ja 110 metrin aitajuoksussa. Parhaimmillaan hän hyppäsi pituutta 7,12 metriä ja juoksi aidat aikaan 12,54. Molemmissa lajeissa hän on tuloksillaan edelleen kaikkien aikojen kymmenen parhaan saksalaisen joukossa.


title: Punatukka

text: Punatukka on Maunu Kurkvaaran ohjaama elokuva vuodelta 1969.


title: Punatukka

text: Elokuva kertoo nuoresta tehtaantytöstä Tutusta, joka menee mökkireissulle juhlimaan ja tutustuu veneillessä Jarkkoon. Veneily ja meri ovat Kurkvaaran tunnusmerkkejä, samoin itsemurha. Yhtä naissivuosaa näyttelee Kurkvaaran elokuvien vakiokasvo Sinikka Hannula.


title: Punatukka

text: Aikalaisarviossaan Markku Tuuli ("Katso") vertasi elokuvaa "Miljoonaliigaan" mutta totesi samalla, että se on kunnianhimoisempi elokuva ja edustaa kurkvaaralaista rehellisyyttä ja pelkistyneisyyttä parhaimmillaan. Yleensäkin ensi-ilta-arvioissa elokuva sai arvostusta. Sen sijaan 1980-luvun arviossaan Mikael Fränti ("Helsingin Sanomat") katsoi, että aika on kuluttanut elokuvaa, ja hän lyttäsi sen kaikilta osin. Kun aiemmin oli juuri näyttelijätyötä kiitetty, piti Antti Lindqvist ("Kansan Uutiset") replikointia puisevana.


title: Punatukka

text: "Helsingin Sanomissa" vuonna 2011 "Arto Pajukallio" piti elokuvaa mukaansatempaavana aikalaiskuvauksena, jonka kerronta on kuvallisesti eloisaa. Henkilöhahmot ovat luontevia, joskin eräät kohtaukset tyhjinä ja kankeina heikentävät kokonaisuutta. Eräässä toisessa ajan kritiikissä todetaan, että elokuva on onnistunut työ.


title: Punatukka

text: Elokuva sai valtionpalkinnon ja Tarja Markus henkilökohtaisen valtion elokuvataiteilijapalkinnon, jonka perustelussa oli myös näyttelijäsuoritus elokuvassa "Kesyttömät veljekset".


title: Etapit 12–21 Ranskan ympäriajossa 2011

text: Ranskan ympäriajon 2011 etappien 12–21 tulokset:


title: Etapit 12–21 Ranskan ympäriajossa 2011

text: José Iván Gutiérrez (Movistar), Blel Kadri (Ag2r), Laurent Mangel (Saur-Sojasun), Rubén Pérez (Euskaltel), Jérémy Roy (FDJ) ja Geraint Thomas (Team Sky) lähtivät irtiottoon Pyreneillä ajetun kilpailun ensimmäisen vuorietapin alkuhetkillä. Mangel voitti välikirin, ja ero pääjoukkoon oli tällöin yhdeksän minuuttia. Hourquette d'Ancizanin vuorta noustessa lähtivät pääjoukosta takaa-ajoon Johnny Hoogerland (Vacansoleil) ja Sylvain Chavanel (Quick Step), jotka saivat pian seurakseen Roman Kreuzigerin (Astana). Alamäessä Thomas ajautui kaksi kertaa ulos tieltä, ja näistä ensimmäisessä kohdassa myös pääjoukko kolaroi. Kokonaiskilpailua johtanut Thomas Voeckler (Europcar) jarrutti päin pysäköityä autoa. Andreas Klöden (RadioShack) ja Peter Velits (HTC-Highroad) putosivat kolarin seurauksena pääjoukosta.


title: Etapit 12–21 Ranskan ympäriajossa 2011

text: Col du Tourmalet'n nousussa pääjoukon vetotyöstä vastasi pitkään Jens Voigt (Leopard). Ryhmästä putosivat kokonaiskilpailun kärkisijoilla olleet Jakob Fuglsang (Leopard), Robert Gesink (Rabobank) ja Tony Martin (HTC-Highroad). Viisi kilometriä ennen Tourmalet'n huippua Geraint Thomas ajoi yksin etapin kärjessä, mutta Jérémy Roy tavoitti hänet uudelleen ja ehti ensimmäisenä vuoren huipulle. Päivän viimeisen nousun Luz-Ardidenin alkaessa Roy ja Thomas olivat kolme minuuttia pääjoukon edellä. Takaa-ajoon lähteneet Samuel Sánchez (Euskaltel) ja Jelle Vanendert (Omega Pharma) ohittivat heidät kahdeksan kilometriä ennen maalia. Pääjoukosta putosi useita ajajia Liquigasin Sylwester Szmydin ja Ivan Basson vetotyön tuloksena. Fränk Schleck onnistui irtautumaan ryhmästä 2,5 kilometriä ennen maalia. Hän ei aivan ehtinyt tavoittaa kärkikaksikkoa, joista Sánchez otti uransa ensimmäisen etappivoiton Ranskan ympäriajossa pudotettuaan Vanendertin kyydistään noin 250 metriä ennen maalia. Alberto Contador hävisi 13 sekuntia muille ennakkosuosikeille, Ivan Bassolle, Cadel Evansille ja Andy Schleckille. Thomas Voeckler onnistui säilyttämään kokonaiskilpailun johtonsa pysyttyään kärkimiesten ryhmässä lähes maaliin saakka. Hän sai hyvin tukea Europcar-tallinsa muilta ajajilta, etapin loppuvaiheessa etenkin Pierre Rollandilta.


title: Etapit 12–21 Ranskan ympäriajossa 2011

text:
12. etapin tulokset
Kokonaistilanne 12. etapin jälkeen


title: Etapit 12–21 Ranskan ympäriajossa 2011

text: Lähde: Cyclingnews


title: Etapit 12–21 Ranskan ympäriajossa 2011

text: Thor Hushovd saavutti uransa yhdeksännen etappivoiton Ranskan ympäriajossa. Hän kuului yhdeksän ajajan irtiottoryhmään, joka karkasi pääjoukolta etapin alkuvaiheessa. Hän irtosi kärkiryhmästä Col d'Aubisquen nousun alkaessa. Jérémy Roy tavoitti hänet Eaux-Bonnes'n kylpyläkaupungin jälkeen ja karkasi Hushovdilta yhdeksän kilometriä ennen vuoren huippua. Hetkeä myöhemmin myös David Moncoutié ohitti norjalaisen. Vuoren huipulla Roy oli 53 sekuntia ennen Moncoutiéta ja 2.03 ennen Hushovdia.


title: Etapit 12–21 Ranskan ympäriajossa 2011

text: Hushovd tavoitti Moncoutién alamäessä ja 20 kilometriä ennen maalia he olivat minuutin ja viisi sekuntia Royta jäljessä. Kymmenen kilometrin päässä maalista ero oli enää 18 sekuntia. Kolme kilometriä ennen maalia Hushovd karkasi Moncoutiélta, saavutti hetkessä Royn, ja pudotti tämän kyydistään. Moncoutié nousi lopulta toiseksi ohi Royn. Kirimiehenä tunnettu Hushovd kuvasi vuorietapin voittoa "uransa parhaaksi hetkeksi".


title: Etapit 12–21 Ranskan ympäriajossa 2011

text:
13. etapin tulokset
Kokonaistilanne 13. etapin jälkeen


title: Etapit 12–21 Ranskan ympäriajossa 2011

text: Pyreneiden viimeisen vuorietapin alkuvaiheessa lähti suuri irtiottoryhmä, jonka ero pääjoukkoon kasvoi parhaimmillaan niin suureksi, että Sandy Casar oli jonkin aikaa virtuaalisesti kokonaiskilpailun johdossa. Hän ajoi etapin päättäneessä Plateau de Beillen nousussa yksin etapin kärjessä. Jelle Vanendert irtosi kokonaiskilpailun kärkiajajien ryhmästä, ohitti Casarin ja ajoi etappivoittoon, vaikka Samuel Sánchez lähtikin tavoittamaan häntä viimeisillä kilometreillä. Andy Schleck tuli maaliin kaksi sekuntia ennen muita ennakkosuosikkeja ja Maillot jaune -paidan hallussaan pitänyttä Thomas Voeckleria.


title: Etapit 12–21 Ranskan ympäriajossa 2011

text:
14. etapin tulokset
Kokonaistilanne 14. etapin jälkeen


title: Etapit 12–21 Ranskan ympäriajossa 2011

text: Mickael Delage (FDJ) lähti irtiottoon heti etapin alettua, ja sai mukaansa Anthony Delaplacen (Saur-Sojasun), Samuel Dumoulinin (Cofidis), Mihail Ignatjevin (Katjuša) ja Niki Terpstran (Quick Step). He ajoivat yhdessä, kunnes Ignatjev hyökkäsi 22 kilometriä ennen maalia, ja vain Terpstra pystyi seuraamaan. Terpstra karkasi Ignatjevilta 6,5 kilometriä ennen maalia, mutta tuli pääjoukon tavoittamaksi Philippe Gilbertin iskun seurauksena. Loppukirissä Mark Cavendish otti uransa 19. Ranskan ympäriajon etappivoiton ennen Tyler Farraria.


title: Etapit 12–21 Ranskan ympäriajossa 2011

text: 15. etapin tulokset


title: Etapit 12–21 Ranskan ympäriajossa 2011

text: s.a. = sama aika


title: Etapit 12–21 Ranskan ympäriajossa 2011

text: Kokonaistilanne 15. etapin jälkeen


title: Etapit 12–21 Ranskan ympäriajossa 2011

text: Kymmenen pyöräilijää lähti irtiottoon 60 kilometriä ennen etapin maalia. 45 kilometrin päässä maalista he olivat kuusi minuuttia pääjoukon edellä. Mihail Ignatjev yritti ratkaisua 20 kilometriä ennen maalia, ja sai Dries Devenynsin mukaansa. Ryder Hesjedal ohitti kuitenkin heidät, ja ajoi yksin kärjessä, kunnes Edvald Boasson Hagen ja Thor Hushovd tavoittivat hänet yhdeksän kilometriä ennen maalia. Hesjedal auttoi loppukirissä tallitoverinsa Hushovdin voittoon ennen toista norjalaista Boasson Hagenia.


title: Etapit 12–21 Ranskan ympäriajossa 2011

text: Alberto Contador hyökkäsi pääjoukosta etapin viimeisessä nousussa 15 kilometrin päässä maalista. Muutamaa kilometriä myöhemmin hän teki uuden yrityksen, johon vain Cadel Evans ja Samuel Sánchez pystyivät vastaamaan. Col de Mansen vuorelta laskettaessa kolmikko teki Evansin johdolla lisää eroa Schleckin veljeksiin ja Thomas Voeckleriin. Lopun tasaisella osuudella Evans karkasi Contadorilta ja Sánchezilta kolmen sekunnin päähän.


title: Etapit 12–21 Ranskan ympäriajossa 2011

text: 16. etapin tulokset


title: Etapit 12–21 Ranskan ympäriajossa 2011

text: Kokonaistilanne 16. etapin jälkeen


title: Etapit 12–21 Ranskan ympäriajossa 2011

text: 60 kilometrin ajon jälkeen muodustui 14 pyöräilijän irtiottoryhmä, josta Rubén Pérez irtosi Sestrieren nousussa, mutta tuli myöhemmin tavoitetuksi. Edvald Boasson Hagen teki oman ratkaisunsa, kun päivän viimeistä nousua Coté de Pramartinoa oli jäljellä 3,5 kilometriä. Hän voitti etapin lopulta 40 sekunnin erolla Bauke Mollemaan, kolmas oli Sandy Casar.


title: Etapit 12–21 Ranskan ympäriajossa 2011

text: Kokonaiskilpailun kärkiajajista Alberto Contador, Andy Schleck ja Fränk Schleck yrittivät ratkaisua viimeisessä nousussa, mutta tuloksetta. Alamäessä Contador ja Samuel Sánchez pääsivät muilta kärkiajajilta karkuun. Cadel Evans ja Schleckin veljekset onnistuivat kuitenkin tavoittamaan espanjalaiskaksikon. Thomas Voeckler ajautui puolestaan kahdesti ulos tieltä ja saapui maaliin 27 sekuntia Evansin jälkeen samassa ryhmässä Ivan Basson kanssa.


title: Etapit 12–21 Ranskan ympäriajossa 2011

text:
17. etapin tulokset
Kokonaistilanne 17. etapin jälkeen


title: Etapit 12–21 Ranskan ympäriajossa 2011

text: Lähde: Cyclingnews


title: Etapit 12–21 Ranskan ympäriajossa 2011

text: Suuri irtiottoryhmä muodostui juuri ennen välikiriä, noin 40 kilometrin ajon jälkeen. Päivän ensimmäisen suuren vuoren, Col Agnelin huipulle saapui kärjessä 11 ajajaa, ensimmäisenä Maksim Iglinski. Col d'Izoardin nousussa, noin 60 kilometrin päässä maalista, Andy Schleck karkasi muilta kokonaiskilpailun kärkipyöräilijöiltä. Iglinski oli ensimmäisenä vuoren huipulla, alle kaksi minuuttia ennen Schleckiä, ja neljä minuuttia ennen muita ennakkosuosikkeja. Huonona alamäkiajajana pidetty Schleck sai laskussa vetoapua irtiotossa olleelta tallitoveriltaan Maxime Monfortilta.


title: Etapit 12–21 Ranskan ympäriajossa 2011

text: Andy Schleck nousi virtuaalisesti kokonaiskilpailun johtoon tasamaaosuudella, ajaessaan samassa ryhmässä Monfortin, Dries Devenynsin, Nicolas Rochen ja Jegor Silinin kanssa. He tavoittivat kärjessä ajaneen Iglinskin 30 kilometriä ennen maalia. 15 kilometrin päässä maalista Schleck, Iglinski ja Roche olivat lähes neljä minuuttia edellä pääjoukkoa, joka pieneni Galibierin nousussa Cadel Evansin vetotyön seurauksena. Schleck pudotti Iglinskin nousun aikana ja ajoi selvään voittoon, vaikka olikin vaikeuksissa viimeisellä kilometrillä. Fränk Schleck kiri lopulta toiseksi ennen Evansia, Ivan Bassoa ja Thomas Voeckleria, joka säilytti edelleen kokonaiskilpailun johtonsa 15 sekunnin erolla Andy Schleckiin. Alberto Contador putosi takaa-ajajien ryhmästä muutama kilometri ennen maalia. Etapilla kahdeksanneksi sijoittunut Rein Taaramäe nousi nuorten kilpailun johtoon.


title: Etapit 12–21 Ranskan ympäriajossa 2011

text: 89 ajajaa jäi etapilla enimmäisaikarajan ulkopuolelle, joukossa mm. pistekilpailun kärkikolmikosta Mark Cavendish ja Philippe Gilbert. Kilpailun tuomaristo salli heidän jatkaa, koska kyseessä oli vaativa vuorietappi. Rangaistukseksi aikarajan ylittäneiltä vähennettiin 20 pistettä pistekilpailun tuloksista.


title: Etapit 12–21 Ranskan ympäriajossa 2011

text:
18. etapin tulokset
Kokonaistilanne 18. etapin jälkeen


title: Etapit 12–21 Ranskan ympäriajossa 2011

text: 14 ajajan ryhmä lähti irtiottoon heti etapin alussa. Alberto Contador teki iskun pääjoukosta 15 kilometrin ajon jälkeen päivän ensimmäisessä nousussa Télégraphessa, ja vain muutama pyöräilijä pystyi seuraamaan. Viisi kilometriä ennen huippua hän lisäsi uudelleen vauhtia ja vain Andy Schleck pysyi hänen mukanaan, Cadel Evans ja Thomas Voeckler putosivat. Evansille tuli vaikeuksia pyöränsä kanssa, ja hän putosi pian pääjoukkoon. Voeckler yritti pysyä lähietäisyydellä kärkijoukkoon, johon Contadorin ja Schleckin lisäksi kuuluivat alkuperäisessä irtiotossa mukana olleet Rui Costa ja Christophe Riblon. Col du Galibierin nousussa Voeckler putosi pääjoukkoon, josta hetkeä myöhemmin Samuel Sánchez lähti irtiottoon. Galibierin huipulla Schleckin ja Contadorin ryhmä oli 20 sekuntia ennen Sánchezia ja 34 sekuntia ennen Evansia, josta Voeckler oli pudonnut minuutin päähän.


title: Etapit 12–21 Ranskan ympäriajossa 2011

text: Alamäessä Sánchez tavoitti neljä kärkiajajaa, ja 25 kilometrin päässä maalista myös seuraava ryhmä tavoitti heidät. Pierre Rollandin teki iskun, johon vastasi ainoastaan Ryder Hesjedal. Pääryhmässä kukaan ei ollut halukas tekemään vetotyötä, ja niin Team Europcarin apuajajat onnistuivat tuomaan Thomas Voecklerin takaisin ryhmään juuri ennen etapin päättäneen Alpe d'Huez'n nousun alkua. Nuorten kilpailua johtanut Rein Taaramäe ja kokonaiskilpailun johtaja Voeckler putosivat ensimmäisten joukossa nousun alkuvaiheessa. Alberto Contador hyökkäsi 12,5 kilometriä ennen maalia. Hän tavoitti pian Hesjedalin sekä Rollandin, joka pystyi seuraamaan häntä kilometrin verran. Peter Velits irtautui takaa-ajoryhmästä yhdeksän kilometriä ennen maalia. Hän sai mukaansa Sánchezin, joka pudotti slovakialaisen pian kyydistään ja tavoitti Rollandin. He tavoittivat Contadorin 2,5 kilometriä ennen maalia, ja Rolland teki saman tien ratkaisevan iskun. Hän voitti etapin 11 sekunnin erolla ennen Sánchezia, ja nousi samalla nuorten kilpailun johtoon. Kokonaiskilpailun johtoon noussut Andy Schleck hävisi etappivoittajalle 57 sekuntia, Voeckler puolestaan 3 minuuttia 22 sekuntia.


title: Etapit 12–21 Ranskan ympäriajossa 2011

text: 83 ajajaa jäi etapilla enimmäisaikarajan ulkopuolelle 18 sekunnilla, joukossa mm. pistekilpailun kärkikaksikko Mark Cavendish ja José Joaquín Rojas. Kilpailun tuomaristo salli heidän jatkaa, koska kyseessä oli vaativa vuorietappi. Rangaistukseksi aikarajan ylittäneiltä vähennettiin 20 pistettä pistekilpailun tuloksista.


title: Etapit 12–21 Ranskan ympäriajossa 2011

text:
19. etapin tulokset
Kokonaistilanne 19. etapin jälkeen


title: Etapit 12–21 Ranskan ympäriajossa 2011

text: Tony Martin voitti 42,5 kilometrin aika-ajoetapin ajalla 55.33. Toiseksi sijoittunut Cadel Evans siirtyi kokonaiskilpailun johtoon ja varmisti käytännössä vuoden 2011 Ranskan ympäriajon voiton kukistettuaan Andy Schleckin aika-ajossa kahdella minuutilla ja 31 sekunnilla. Alberto Contador oli etapilla kolmas.


title: Etapit 12–21 Ranskan ympäriajossa 2011

text:
20. etapin tulokset
Kokonaistilanne 20. etapin jälkeen


title: Etapit 12–21 Ranskan ympäriajossa 2011

text:
Cadel Evans voitti ensimmäisenä eteläiseltä pallonpuoliskolta kotoisin olevana pyöräilijänä Ranskan ympäriajon kokonaiskilpailun. Seuraaville sijoille tulleet Andy ja Fränk Schleck olivat puolestaan ensimmäiset Ranskan ympäriajon kokonaiskilpailussa samana vuonna kolmen parhaan joukkoon sijoittuneet veljekset. Viimeisen etapin massakirin kautta voittanut Mark Cavendish voitti myös pistekilpailun. Hän voitti yhteensä viisi etappia. Mäkikirikilpailun voitti Samuel Sánchez, nuorten kilpailun Pierre Rolland ja joukkuekilpailun Garmin-Cervélo.
21. etapin tulokset
Kokonaistilanne 21. etapin jälkeen


title: True Crime (pelisarja)

text: True Crime on poliisin näkökulmasta kuvattu toimintapelisarja.


title: True Crime (pelisarja)

text: Luxoflux kehitti sarjan kaksi ensimmäistä peliä, jotka tunnetaan etenkin niiden tarkasti mallinetuista avoimista Los Angelesista ja New Yorkista. Sarjan ensimmäinen osa sai kohtuullisen vastaanoton kriitikoilta ja se menestyi kaupallisesti, mutta toinen osa oli pettymys sekä arvosteluiltaan että myynneiltään.


title: True Crime (pelisarja)

text: Pelisarjan kolmannen osan, "True Crime: Hong Kongin" piti sijoittua tyyliteltyyn avoimeen Hongkongiin ja päähahmona piti olla peitepoliisi. Julkaisija Activision kuitenkin peruutti pelin julkaisun, koska se ei odottanut sen olevan tarpeeksi hyvä kilpailemaan muiden avoimen pelimaailman videopelien kanssa ja tuottamaan tarpeeksi voittoa. Kehitystä päätettiin kuitenkin jatkaa; kolmas osa julkaistiin elokuussa 2012. Pelin kehittäjänä toimi United Front Gamesin lisäksi Square Enix ja pelin julkaisi Square Enix Europe.


title: America's Got Talent (6. tuotantokausi)

text: America's Got Talentin kuudes kausi alkoi NBC kanavalla 31. toukokuuta. Ohjelmaa lähetetään myös Kanadassa. Tuomaristo on täysin sama kuin viime kaudella. Tuomarit ovat Howie Mandel, Sharon Osbourne ja Piers Morgan. Sarjan koe-esiintymiset järjestettiin eri puolilla Yhdysvaltoja keväällä 2011. Kaupungit ovat Los Angeles, New York, Minneapolis, Atlanta, Seattle ja Houston. Sarja on kerännyt korkeimmat katsojaluvut koko America's Got Talentin historiassa, sillä kauden aloitusjaksoa seurasi yli 15 miljoonaa katsojaa.


title: America's Got Talent (6. tuotantokausi)

text: Ohjelma alkoi koe-esiintymisillä, joita järjestettiin kuudessa eri kaupungissa. Ensimmäiset koe-esiintymiset järjestettiin Los Angelesissa. Myös YouTuben kautta voi osallistua, ja 12 parasta esiintyy Hollywood-viikon jälkeen.


title: America's Got Talent (6. tuotantokausi)

text:
Las Vegas-viikko järjestettiin Planet Hollywood Casinolla. Ensimmäinen jakso Las Vegasista esitettiin 5. heinäkuuta, joka kesti 2 tuntia. Toinen jakso, jossa paljastettiin myös jatkoonpäässeet, esitettiin 6. heinäkuuta. Tämä jakso kesti vain yhden tunnin. Kilpailijat jaettiin kolmeen eri ryhmään. Ryhmässä A esiintyivät tuomareiden suosikit. Ryhmässä B esiintyivät laulajat, taikurit ja tanssijat. Ryhmässä C esiintyivät loput koe-esiintymisistä jatkoon päässeet.Esitykset näytetään tv:ssä 12. heinäkuuta, ja jakso kestää 2 tuntia.
Tulosohjelma esittään keskiviikkona 13. heinäkuuta, ja jakso kestää yhden tunnin.


title: America's Got Talent (6. tuotantokausi)

text:
Esitykset näytetään tv:ssä 19. heinäkuuta, ja jakso kestää 2 tuntia.
Tulosohjelma esittään keskiviikkona 20. heinäkuuta, ja jakso kestää yhden tunnin.
Esitykset näytetään tv:ssä 26. heinäkuuta, ja jakso kestää 2 tuntia.
Tulosohjelma esittään keskiviikkona 27. heinäkuuta, ja jakso kestää yhden tunnin.
Hollywood-viikon viimeiset jaksot näytetään tv:ssä 2. elokuuta, ja jakso kestää 2 tuntia.
Tulosohjelma esittään keskiviikkona 3. elokuuta, ja jakso kestää yhden tunnin.
YouTuben kautta ilmoittautuneista 12 parasta esiintyy 9. elokuuta Hollywoodissa.Tulosohjelma lähetetään suorana 10. elokuuta
Wild Card-jaksossa 12 tuomareiden valitsemaa aiemmin tippunutta esiintyjää esiintyy. Tämä jakso lähetetään suorana 16. elokuuta. Tulosohjelma esitetään 17. elokuuta, ja kestää tuttuun tapaan yhden tunnin.


title: Shane Robinson

text: Shane Robinson (s. 17. joulukuuta 1980 Waterford, Irlanti) on entinen irlantilainen jalkapalloilija. Hän oli pelipaikaltaan keskikenttäpelaaja.


title: Behrang Safari

text: Behrang Safari (, s. 9. helmikuuta 1985 Teheran, Iran) on ruotsalainen jalkapalloilija. Hän pelaa sveitsiläisessä FC Baselissa ja Ruotsin maajoukkueessa.


title: Behrang Safari

text: Safari voi pelata sekä puolustuksessa että keskikentällä. Hän pelaa yleensä kentän vasemmalla laidalla.


title: Andrea Anderson

text: Andrea Arlene Anderson (s. 17. syyskuuta 1977 Harbor City, Kalifornia) on yhdysvaltalainen entinen yleisurheilija, joka kilpaili pikajuoksussa.


title: Andrea Anderson

text: Alle 20-vuotiaiden MM-kilpailuissa 1996 Anderson sijoittui 100 metrillä hopealle, ja voitti kultaa 4 × 100 metrin viestissä.


title: Andrea Anderson

text: Anderson voitti kultaa 4 × 400 metrin viestissä Sydneyn olympialaisissa 2000. Hän ei juossut kuitenkaan finaalissa, vaan ainoastaan alkuerissä. Hän menetti väliaikaisesti mitalinsa Marion Jonesin jäätyä kiinni dopingista, mutta vuonna 2010 hänelle ja muulle viestijoukkueelle palautettiin mitalit takaisin, lukuun ottamatta Marion Jonesia.


title: Andrea Anderson

text: 100 metrillä Andersonin ennätys oli 11,43 sekuntia, 200 metrillä 23,44 ja 400 metrillä 51,18.


title: Heikki Tiitola

text: Heikki Tiitola (3. elokuuta 1874 Kangasala – 18. syyskuuta 1952) oli tamperelainen rakennusmestari. Hänen vanhempansa olivat maanviljelijä Kaarlo Tiitola ja Maria Kristiina Uotila. Tiitola valmistui 1895 rakennusmestariksi teollisuuskoulusta.


title: Heikki Tiitola

text: Tiitola oli Tampereen kaupungin kunnallisraatimies 1926–1944, Tampereen rahatoimikamarin jäsen 1913–1918 ja kaupunginvaltuuston jäsen 1921–1926. Hän sai kunnallisneuvoksen arvon 1930.


title: Heikki Tiitola

text: Tiitolan tuotanto käsittää julkisia rakennuksia ja yksityisiä asuintaloja. Tiitolalla oli myös merkittävä kunnallispoliittinen ura Tampereen kaupunginvaltuustossa. Heikki Tiitolan pojat Risto, Martti, Jaakko, Matti ja Jussi pelasivat jääkiekon SM-sarjaa Ilveksessä ja muissa seuroissa.


title: Reg Park

text: Roy (Reg) Park (7. kesäkuuta 1928 Leeds – 22. marraskuuta 2007 Johannesburg) oli englantilaissyntyinen kehonrakentaja, elokuvanäyttelijä ja liikemies.


title: Reg Park

text: Teini-ikäisenä Reg Park harrasti yleisurheilua ja jalkapalloa. Vuonna 1946 hän tutustui kehonrakentaja David Coheniin, jonka esimerkki sai hänet aloittamaan painoharjoittelun. Käytyään armeijan hän näki Lontoossa NABBA:n Mr. Universe -kilpailun ja päätti itsekin ryhtyä kilpailemaan kehonrakentajana. Vuonna 1949 Park voitti Mr. Britain -kilpailun. Sitä ennen hän oli suorittanut liikkeenjohdon tutkinnon Leedsin kauppakoulussa.


title: Reg Park

text: Vuonna 1950 Park tuli Steve Reevesin jälkeen toiseksi NABBA:n Mr. Universe -kilpailussa. Hän sai julkisuutta amerikkalaisissa kehonrakennuslehdissä ja voitti IFBB:n America's Best Developed Athlete -kilpailun New Yorkissa. Vuonna 1951 Park voitti Mr. Universen ensimmäisenä englantilaisena. Samana vuonna hän solmi sopimuksen kustantaja Joe Weiderin kanssa ja alkoi julkaista tämän kanssa kehonrakennuslehtiä "Mr. Universe" (1952), "Muscleman" (1952–1953), "The Reg Park Journal of Physical Culture" (1953) ja "The Reg Park Journal" (1954–1959). Vuosina 1958 ja 1965 Park voitti NABBA:n ammattilaisten Mr. Universe -kilpailut.


title: Reg Park

text: Vuonna 1952 Park meni naimisiin eteläafrikkalaisen Mareon Isaacsin kanssa ja myöhemmin he saivat kaksi lasta. Vuonna 1958 perhe muutti Etelä-Afrikkaan, jossa Park toimi kuntosaliyrittäjänä. 1960-luvun alussa hän näytteli pääosia viidessä italialaisessa peplum-elokuvassa. Niistä merkittävimpiä ovat Herkules-elokuvat Herkules – Atlantiksen valloittaja (1961) ja Herkules voittaa helvetin (1961). "Maciste nelle miniere del re Salomone" (1964) kuvattiin Etelä-Afrikassa. Park kuoli melanoomaan kotonaan Etelä-Afrikassa 79-vuotiaana vuonna 2007.


title: Reg Park

text: 185 senttiä pitkä ja enimmillään 114 kiloa painanut Park oli yksi nykyaikaisen kehonrakennuksen edelläkävijöistä. Lihasmassansa lisäksi hän oli tunnettu voimistaan ja esiintyi usein voimamieskilpailuissa ja -näytöksissä. Hän oli ensimmäinen kehonrakentaja, joka penkkipunnersi 500 paunaa (227 kiloa). Arnold Schwarzenegger piti Parkia esikuvanaan ja myöhemmin myös harjoitteli tämän opastuksella.


title: World Rally Championship-2

text: World Rally Championship-2 tai WRC-2 on Rallin MM-sarjan ohella ajettava sarja, jossa ajetaan samat pikataipaleet kuin muissakin MM-sarjan osakilpailuissa. Sarjassa ajetaan nelivetoisilla tuotantoautoilla, eli S2000-, N-ryhmän ja R5-luokan autoilla. Sarja aloitettiin vuonna 2010 ja se jakoi entisen Production World Rally Championshipin (PWRC) kahtia, joka oli ennen tarkoitettu S2000 ja N-ryhmän autoille. Sarjaa ajettiin vuodet 2010–2012 nimellä Super 2000 World Rally Championship (SWRC) ja vuodesta 2013 lähtien se on tunnettu World Rally Championship-2-nimellä. Sarjan pistelaskujärjestelmä on samanlainen kuin WRC-3-luokassa, eli pisteitä kerätään seitsemässä osakilpailussa ja kuusi parasta sijoitusta lasketaan mukaan sarjaan. Muissa kuin näissä seitsemässä ensimmäisessä kuljettajan osakilpailuissa kuljettaja ei saa viedä pisteitä muilta rekisteröidyiltä kuljettajilta.


title: Jalkapallon Afrikan-mestaruuskilpailut 1996

text: 20. jalkapallon Afrikan-mestaruuskilpailut pelattiin Etelä-Afrikassa 13. tammikuuta – 3. helmikuuta 1996. Ensimmäistä kertaa turnaukseen osallistui 16 joukkuetta, jotka jaettiin neljään neljän maan lohkoon. Nigeria kuitenkin vetäytyi juuri ennen kisoja, joten joukkuemäärä väheni yhdellä. Mestaruuden voitti ensimmäistä kertaa isäntämaa Etelä-Afrikka kukistamalla loppuottelussa Tunisian 2–0.


text: ¹ Nigeria vetäytyi turnauksesta. Guinea, joka oli karsintojen paras kisojen ulkopuolelle jäänyt joukkue, sai mahdollisuuden osallistua kisoihin Nigerian tilalle. Joukkue kuitenkin kieltäytyi vedoten liian lyhyeen harjoitteluaikaan.


text: Vihreällä pohjalla olevat joukkueet etenevät pudotuspeleihin.


text:
5 maalia
4 maalia
3 maalia
2 maalia


text:
1 maaliOmat maalit
Maalivahti
Puolustajat
Keskikenttäpelaajat
Hyökkääjät


title: Maija Rajantie

text: Maija Ilta Mielikki Rajantie (9. heinäkuuta 1926 Anttola – 29. huhtikuuta 2017 Savonlinna) oli suomalainen SDP:n poliitikko, joka oli vuosina 1975–1987 kansanedustaja Mikkelin läänin vaalipiiristä.


title: Maija Rajantie

text: Rajantie valmistui ylioppilaaksi vuonna 1947 ja suoritti sen jälkeen opintoja Helsingin yliopiston filosofisen tiedekunnan historiallis-kielitieteellisellä osastolla. Hän toimi oppi- ja kansakoulun opettajana Pohjois-Karjalassa ja Mikkelin läänissä vuosina 1950–1975 ja oli Savonlinnan taideasiamies vuosina 1975–1976.


title: Maija Rajantie

text: Rajantie valittiin eduskuntaan vuoden 1975 vaaleissa, ja hän oli sosialidemokraattisen eduskuntaryhmän kansanedustaja yhtäjaksoisesti vuoteen 1987. Rajantie oli talousvaliokunnan puheenjohtaja vuosina 1983–1986 ja jäsen muun muassa pankkivaliokunnassa (1983–1986), eduskunnan kirjaston hallituksessa (1979–1986) ja eduskunnan palkkavaltuustossa (1983–1986). Savonlinnan kaupunginvaltuustossa hän istui vuodet 1972–1984 ja 1988–1992. Rajantie oli presidentin valitsijamies vuosien 1978 ja 1982 vaaleissa.


title: Maija Rajantie

text: Rajantie oli naimisissa varatuomari ja oikeusneuvosmies Lauri Rajantien kanssa vuodet 1949–1983. He saivat kuusi lasta.


title: Heaven’s on Fire

text: ”Heaven’s on Fire” on Kiss-yhtyeen kappale albumilta "Animalize". Kappaleen laulaa laulaja-kitaristi Paul Stanley, ja sen sävelsivät ja sanoittivat Stanley ja Desmond Child. Kappale oli ensimmäinen "Animalize"-albumilta singlenä julkaistu kappale. Singlen b-puolella on kappale ”Lonely Is the Hunter”. ”Heaven's on Firestä” tehtiin myös musiikkivideo.


title: Heaven’s on Fire

text: Kappale ylsi Yhdysvalloissa Billboard Hot 100 -listan sijalle 49.


title: Joni Huntley

text: Johanna Luann "Joni" Huntley (s. 4. elokuuta 1956 McMinnville, Oregon) on entinen yhdysvaltalainen korkeushyppääjä.


title: Joni Huntley

text: Hän osallistui kaksiin olympialaisiin. Montréalin olympialaisissa 1976 hän sijoittui viidenneksi. Los Angelesin olympialaisissa 1984 hän voitti pronssia hypäten samalla oman ennätyksensä 197 senttimetriä.


title: Joni Huntley

text: Pan-Amerikan kisoissa hän voitti kultaa Méxicossa 1975 ja pronssia Caracasissa 1983.


title: Marcel Schmelzer

text: Marcel Schmelzer (s. 22. tammikuuta 1988 Magdeburg, Saksi-Anhaltin osavaltio, Itä-Saksa) on saksalainen jalkapalloilija. Hän pelaa Bundesliigan Borussia Dortmundissa ja Saksan maajoukkueessa.


title: Marcel Schmelzer

text: Schmelzer on pelipaikaltaan puolustaja. Hän pelaa yleensä vasempana laitapuolustajana.


title: Marcel Schmelzer

text: Schmelzerin junioriseuroja olivat Fortuna Magdeburg, Magdeburg ja Borussia Dortmund. Hän pelasi ensimmäiset miesten pelinsä Borussia Dortmundin kakkosjoukkueessa. Borussia Dortmundin edustusjoukkueessa Schmelzer on pelannut vuodesta 2008 lähtien. Hän voitti seuran riveissä Saksan-mestaruuden vuonna 2011.


title: Marcel Schmelzer

text: Saksan maajoukkueessa Schmelzer pelasi ensimmäisen ottelunsa vuonna 2010. Hän voitti alle 21-vuotiaiden riveissä Euroopan-mestaruuden vuonna 2009.


title: Mihaela Loghin

text: Mihaela Loghin (s. 1. kesäkuuta 1952 Roman) on entinen romanialainen kuulantyöntäjä.


title: Mihaela Loghin

text: Helsingin MM-kilpailuissa 1983 hän sijoittui kuudenneksi. Oman ennätyksensä tasan 21 metriä hän työnsi Formiassa kesäkuussa 1984. Samana vuonna hän voitti hopeaa Los Angelesin olympialaisissa. Sisäratojen EM-kilpailuissa 1986 hän voitti pronssia.


title: Kunnallisvaalit 1947

text: Kunnallisvaalit 1947 pidettiin vuonna 1947. Eduskuntavaaleissa 1945 SKDL oli menestynyt hyvin, nyt oli mielenkiintoista jatkuisiko SKDL:n menestys myös kunnallisvaaleissa. SDP aloitti kampanjan kommunisteja ja SKDL:ää vastaan kunnallisvaalien alla.


title: Kunnallisvaalit 1947

text: Oikeistopuolueiden Yhteishyvän vaaliliitto Tampereella varoitti kommunismin mustasta kourasta. Tampereella äänestysprosentti nousi 77,6%:iin.Tampereella kommunistit menettivät yhden paikan sosiaalidemokraateille, oikeisto sai 17 paikkaa, sosiaalidemokraatit 16 edustajaa ja SKDL ja kommunistit 14 paikkaa.


title: Kunnallisvaalit 1947

text: Seuraavan vuoden alussa tapahtui yksi kuntaliitos, kun Messukylä liitettiin Tampereeseen.


title: Paul Hanley

text: Paul Jason Hanley (s. 12. marraskuuta 1977 Melbourne) on australialainen tennispelaaja, joka pelaa nykyisin vain nelinpeliä. Parhaimmillaan hän on ollut kaksinpelissä ATP-listan sijalla 395 helmikuussa 2000 ja nelinpelissä viidentenä marraskuussa 2006. Hän on voittanut urallaan 26 ATP-turnausta nelinpelissä.


title: Paul Hanley

text: Hanley on selviytynyt jokaisessa Grand Slam -turnauksessa parhaimmillaan välieriin. Sekanelinpelissä Hanley pelasi loppuottelussa Tetjana Perebyinisin kanssa Wimbledonissa 2005, jolloin he hävisivät Mahesh Bhupathille ja Mary Piercelle.


title: Anatoli Golitsyn

text: Anatoli Mihailovitš Golitsyn (; 25. elokuuta 1926 Pyrjatyn, Ukrainan SNT, Neuvostoliitto – 29. joulukuuta 2008 Yhdysvallat) oli entinen neuvostotiedustelupalvelu KGB:n majuri, joka loikkasi länteen Suomen kautta vuonna 1961. Sittemmin hän julkaisi Yhdysvalloissa KGB:n pitkäaikaista huiputusstrategiaa käsitteleviä teoksia. Golitsyn sai Yhdysvaltain kansalaisuuden vuonna 1984. Hänet on palkittu Brittiläisen imperiumin ritarikunnan jäsenyydellä.


title: Anatoli Golitsyn

text: Golitsyn liittyi KGB:hen heti valmistuttuaan ja työskenteli siellä strategisen suunnittelun osastolla. Hän oli lupaavassa uraputkessa Stalinin viimeisinä vuosina, mutta menetti päällikkövirkansa Stalinin kuoltua. Golitsyn yleni majuriksi asti ennen loikkaustaan. Oltuaan viimeiset kuusi vuotta asiakirjojen tarkastajana Moskovassa hänet määrättiin vuonna 1961 varakonsuliksi ja attaseaksi Neuvostoliiton Helsingin-suurlähetystöön. Virallisesti hän hoiti lähetystössä viisumiasioita, mutta oli todellisuudessa Nato-maiden vastavakoilun asiantuntija. Golitsyn palveli Suomessa salanimellä ”Anatoli Klimov”, sillä hänen oikea nimensä oli paljastunut lännen tiedustelulle vuonna 1954 Wienissä.


title: Anatoli Golitsyn

text: Golitsyn ilmaantui yllättäen perheineen perjantai-iltana 15. joulukuuta 1961 Yhdysvaltojen Helsingin-suurlähetystön 1. lähetystösihteerin ja CIA:n Suomen-päällikön Frank Fribergin kotiovelle Espoon Westendissä, ilmoittaen hakevansa turvapaikkaa Yhdysvalloista. Friberg järjesti hänelle lennon vajaassa kahdessa tunnissa Malmin lentokentältä Tukholmaan. Golitsynit saivat amerikkalaisnimillä uudet passit ja viisumit Tukholmassa. Heidät sekä saattaja Friberg siirrettiin Yhdysvaltain ilmavoimien koneella Länsi-Saksan Wiesbadenin tukikohtaan, josta he lensivät monien mutkien kautta CIA:n rahtikoneella New Yorkiin. Sieltä he matkustivat junalla Washingtoniin, jossa loikkarin kuulustelut aloitettiin turvatalossa. Golitsynin omasta vaatimuksesta hänen kuulustelunsa suoritti Yhdysvaltain vastavakoilun päällikkö James Jesus Angleton. Lisäksi Golitsyn pääsi keskustelemaan oikeusministeri Robert Kennedyn ja CIA:n varajohtaja Richard Helmsin kanssa. Neuvostoliiton suurlähettiläs Aleksei Zaharov vaati Suomen rajat suljettavaksi loikkauksen vuoksi.


title: Anatoli Golitsyn

text: Golitsynin loikan syyksi on arveltu muun muassa turhautuminen huonoon urakehitykseen ja huonot välit hänen esimieheensä, KGB:n Helsingin-päällikkö Vladimir Ženihoviin. Golitsynin loikkaus myös tärveli Ženihovin uran. Kertomansa mukaan Golitsyn oli harkinnut loikkausta vuodesta 1955 alkaen.


title: Anatoli Golitsyn

text: Neuvostoliiton korkeimman oikeuden sotilaskollegio tuomitsi heinäkuussa 1962 Golitsynin ja hänen vaimonsa poissaolevina kuolemaan. KGB:llä oli suunnitelma salamurhata Golitsyn vuonna 1967 Montrealin maailmannäyttelyssä Kanadassa. Uskotaan, että vastuu operaatiosta kuului Viktor Vladimiroville, joka operoi tuolloin KGB:n sabotaasin ja salamurhaosasto Osasto 13:n päällikkönä. Yritys kuitenkin epäonnistui, koska Golitsyn ei mennyt koko näyttelyyn.


title: Anatoli Golitsyn

text: Golitsyn kertoi kuulusteluissaan CIA:lle runsaasti näkemyksiään Neuvostoliiton ja KGB:n asioista. Kokonaiset agenttiverkostot tulivat hänen antamiensa tietojen avulla läntisten tiedustelupalveluiden tietoon. MI6:n kuulustelussa maaliskuussa 1962 Golitsyn paljasti muun muassa brittiläisten Kim Philbyn, Donald Macleanin ja Guy Burgessin kuuluvan viiden henkilön vakoojarenkaaseen. Golitsynin antamat tiedot vahvistivat myös brittien aiemmat epäilyt George Blaken ja John Vassallin syyllisyydestä vakoiluun. Golitsyn kertoi CIA:lle myös paljon yleistä asiaa KGB:n senhetkisestä organisaatiosta, toimintatavoista ja suhteesta Neuvostoliiton puoluejohtoon sekä eri KGB-johtajien asemasta. Hän väitti muun muassa myös, että YK:n pääsihteeri Dag Hammarskjöldin kuolema lento-onnettomuudessa vuonna 1961 saattoi olla KGB:n Osasto 13:n järjestämä. Golitsynin mukaan hänen antamansa tiedot olivat niin kallisarvoisia, että KGB tulisi lähettämään hänen jälkeensä valeloikkareita, jotka antaisivat niiden kanssa ristiriidassa olevaa tietoa.


title: Anatoli Golitsyn

text: Myöhemmin Golitsyn esitti vielä lisää entistä hurjempia väitteitä, joita CIA:kin piti fantasioina. Hän esimerkiksi väitti brittien agenttina teloitetun neuvostoliittolaisen eversti Oleg Penkovskin olleen koko ajan neuvostotiedustelun ohjauksessa ja KGB:n myrkyttäneen vuonna 1963 äkisti kuolleen Ison-Britannian Labour-puolueen johtajan Hugh Gaitskellin saadakseen tämän tilalle Harold Wilsonin, joka olisi ollut KGB:n agentti. Angleton uskoi tähän tarinaan, mutta useimmat CIA:n johtajat eivät, sillä Gaitskellin kuolema tapahtui kaksi vuotta Golitsynin loikkauksen jälkeen. Angleton uskoi myös Golitsynin väitteen, että sodan aikana Yhdysvaltain suurlähettiläänä Moskovassa toiminut demokraattipoliitikko W. Averell Harriman olisi vakoillut Neuvostoliiton hyväksi. Golitsyn sai CIA:n myös uskomaan virheellisesti, että hänen jälkeensä vuonna 1964 länteen loikannut KGB-upseeri Juri Nosenko olisi ollut KGB:n lähettämä kaksoisagentti, minkä seurauksena Nosenko joutui Yhdysvalloissa vankilaan. Muun muassa Länsi-Saksan ja Ranskan tiedustelupalvelut epäilivät Golitsyniä itseään KGB:n lähettämäksi harhauttajaksi, koska useat hänen väitteistään olivat niin selvästi virheellisiä. Myös Richard Helms ja FBI:n johtaja J. Edgar Hoover arvelivat Golitsynin loikkauksen olleen KGB:n juoni, mutta Nosenkon olevan aito loikkari.


title: Anatoli Golitsyn

text: Golitsyn valmisteli vuodesta 1968 alkaen Neuvostoliittoa käsittelevää kirjaa, joka ilmestyi viimein vuonna 1984 nimellä "New Lies for Old: The Communist Strategy of Deception and Disinformation". Siinä hän ennusti, että Neuvostoliitossa tulisi käynnistymään sisäinen liberalisoituminen, joka olisi kuitenkin vain lännen hämäämiseksi tarkoitettu savuverho. Yhdysvaltalainen historiantutkija Mark Riebling väitti myöhemmin, että 94 % Golitsynin tässä teoksessa esittämistä yli sadasta ennustuksesta olisi toteutunut vuosikymmenen kuluessa kirjan ilmestymisestä. Vuonna 1995 Golitsyn julkaisi teokselleen jatko-osan "The Perestroika Deception", jossa hän väitti jopa Neuvostoliiton hajoamisen olleen vain hämäystä.


title: Anatoli Golitsyn

text: Golitsynin väitteiden mukaan useat merkittävissä asemissa olleet suomalaiset poliitikot, virkamiehet ja sotilaat olisivat olleet KGB:n salaisia yhdysmiehiä. Golitsynin nimeämiä vaikuttaja-agentteja olivat muun muassa presidentti Urho Kekkonen, akateemikko Kustaa Vilkuna, suurlähettiläs Eero A. Wuori, TPSL:n poliitikot Emil Skog ja Aarre Simonen, Maalaisliiton Arvo Korsimo, poliisiylijohtaja Erik Gabrielsson sekä eversti Kalle Lehmus. Kekkonen oli Golitsynin mukaan juoninut syksyn 1961 noottikriisin yhdessä Neuvostoliiton kanssa. Nämä väitteet olivat toisen käden tietoa ja kuulopuhetta Helsingin-suurlähetystön muulta henkilökunnalta, sillä Golitsyn ei itse ollut Suomessa KGB:n poliittisella linjalla eikä siten vastannut yhteyksistä suomalaisiin vaikuttajiin.


title: Anatoli Golitsyn

text: Myöhemmin "Valittujen Palojen" eri kielissä painoksissa julkaistiin Golitsynin väitteisiin perustunut kertomus, jonka mukaan Urho Kekkonen olisi vuodesta 1947 lähtien vuorovaikuttanut KGB:n kanssa koodinimellä ”Timo”. Kiistelty historiantutkija Hannu Rautkallio käsittelee asiaa teoksessaan "Laboratorio Suomi. Kekkonen ja KGB 1944-1962" (1996) ja esittää siitä oman tulkintansa. Hänen mukaansa Kekkonen pelkäsi Golitsyn paljastavan noottikriisin olleen pelkästään lavastus, jonka tarkoituksena oli turvata Kekkosen uudelleenvalinta, joten Kekkonen ja KGB käynnistivät mittavan peittelyoperaation. Siksi Suojelupoliisia estettiin tutkimasta asiaa, joka salattiin myös samalla ulkoministeriön virkamiehiltä ja jopa ulkoministeri Ahti Karjalaiselta.


title: Anatoli Golitsyn

text: Golitsyn tuli Suomessa tunnetuksi vasta vuonna 1984 julkaistessaan teoksensa "New Lies for Old".


title: Alfred E. Goodey

text: Alfred E. Goodey (1878–1945) oli englantilainen taiteenkerääjä ja hyväntekijä. Hän lahjoitti Derbyn kaupunginmuseolle yli kuudensadan taulun kokoelman.


title: Alfred E. Goodey

text: Goodey aloitti kokoelmansa keräämisen vuonna 1886, ja etsi Amerikkaa myöten kaikkea Derbyyn liittyvää taidetta: öljyväri- ja vesivärimaalauksia, taidegrafiikkaa ja valokuvia. Hän keräsi kokoelmaansa sekä ostamalla teoksia että tilaamalla oman aikansa taiteilijoilta, kuten Ernest Townsendilta maalauksia, joihin tallentui Derbyn silloista kaupunkikuvaa. Kokoelmassa on maalauksia kahden vuosisadan ajalta, ja ne tarjoavat ainutlaatuisen näköalan Derbyn kehitykseen, teollistumiseen, sotaan, tulipaloihin ja tulviin. Hän lahjoitti pääosan kokoelmasta museolle vuonna 1936, mutta jatkoi taiteenkräämistä. Goodeyn kuoltua vuonna 1945 museo sai toisen erän kokoelmasta. Sata teosta kokoelmasta on koottu kirjaksi, joka esittelee Derbyn historiaa kuvataiteen keinoin. Kirjassa esiteltyihin taiteilijoihin kuuluvat Ernest Townsend, Alfred Keene, Frank Gresley, William Austin, Walter Talent ja Claude T. Stanfield Moore.


title: Karate Kid III

text: Karate Kid III () on vuonna 1989 ensi-iltansa saanut yhdysvaltalainen karateaiheinen perhe-elokuva. Elokuvan on ohjannut John G. Avildsen ja käsikirjoittanut Robert Mark Kamen. Pääosissa näyttelivät Ralph Macchio ja Pat Morita.


title: Karate Kid III

text: Karateopettaja John Kreese on menettänyt kaikki oppilaansa Cobra Kai dojostaan ja on vararikon partaalla. Hän kääntyy vanhan sotakaverinsa Terry Silverin puoleen, joka lupaa kostaa LaRussolle ja Miyagille nöyryyttävän tappion All Valey karate-turnauksessa. Silverin sponsoroiman turnauksen myötä hän päättää lähettää LaRussolle turnauskutsun puolustaakseen mestaruuttaan. Samalla Silver juonittelee LaRusson pään menoksi erinäisiä ongelmia, jotta hän häviäisi loppuottelun nousevalle karate tähdelle Mike Barnesille.


title: Ensimmäinen puutarhasilta

text: Ensimmäinen puutarhasilta () on Moikajoen ylittävä silta silta Pietarin kaupungissa Venäjällä.. Alkuperäinen puinen silta rakennettiin vuonna 1716. Vuosina 1798–1801 silta rakennettiin kokonaan uudestaan kivestä. Kun silta ei enää kestänyt kasvavaa liikennettä, se rakennettiin uudelleen raudasta 1906–1907. Vuonna 1967 siltaa korjattiin ja siihen lisättiin kultauksia. Vuonna 2003 siltaa korjattiin perusteellisesti, sillan valaisimet uusittiin ja kullatut yksityiskohdat korjattiin. Silta on 27,9 metriä pitkä ja 20,4 metriä leveä.


title: Asipovitšyn rautatieasema

text: Asipovitšyn rautatieasema () eli Osipovitšin rautatieasema () on tärkeä rautateiden väliasema ja solmukohta Asipovitšyn (Osipovitšin) kaupungissa Valko-Venäjän Mahiljoun maakunnan länsiosissa. Asipovitšyn asema sijaitsee pääkaupunki Minskin ja maan toiseksi suurimman kaupungin Homelin (Gomel) välisellä radalla. Asemarakennus rakennettiin jo tsaari-Venäjän aikana vuonna 1872 ja sijaitsee noin kilometri Asipovitšyn nykykeskustan kaakkoispuolella.


title: Asipovitšyn rautatieasema

text: Minskistä Gomeliin johtavan pääradan ohella kaupunkiin saapuvat kiskot maan itäosista Mahiljousta (Mogilev). Lännessä raiteet vievät Slutskiin ja Baranavitšyyn.


title: Asipovitšyn rautatieasema

text: Minskin lähiliikenteen junien liikenne ulottuu kaakossa Asipovitšyyn.


title: Asipovitšyn rautatieasema

text: Aseman edustalla on paikallinen linja-autoasema (seisakkeet).


title: Permiläiset

text: Permiläiset ovat komeista ja udmurteista koostuva pohjois-Venäjällä asuva suomalais-ugrilaisten kansojen ryhmä. Permiläiset yhdistetään usein islantilaisissa saagoissa esiintyneisiin bjarmeihin.


title: Jean-Marie Cuoq

text: Jean-Marie Cuoq (s. 21. syyskuuta 1967) on ranskalainen ralliautoilija. Hän on voittanut Ranskan Gravel Rallisarjan mestaruuden vuosina 2005–2007 ja 2010. Cuoq on urallaan osallistunut kolmeen WRC-kilpailuun, joista hän saavutti kaksi pistettä ajamalla seitsemänneksi Monte Carlon rallissa vuonna 2008. Vuonna 2010 Cuoq ilmoitti lopettavansa ralliuransa.


title: Mamadou Sakho

text: Mamadou Sakho (s. 13. helmikuuta 1990 Pariisi, Ranska) on ranskalainen jalkapalloilija.


title: Mamadou Sakho

text: Sakho edusti Ligue 1:n PSG:tä vuodesta 2007 lähtien mutta syksyllä 2013 Sakho siirtyi Englannin Valioliigassa pelaavaan Liverpooliin. Hän pelasi ensimmäisen ottelunsa Ranskan maajoukkueessa vuonna 2010. Hän kuului Ranskan joukkueeseen Brasilian MM-kilpailuissa.


title: Mamadou Sakho

text: Sakho on pelipaikaltaan puolustaja.


title: Mamadou Sakho

text: Sakho jäi kiinni dopingrikkomuksesta 17. huhtikuuta 2016 ja hyllytettiin Liverpoolin peleistä toistaiseksi. Kyseessä on kielletyn laihdutuslääkkeen käyttö.


title: Greatest Hits (Bon Jovi)

text: Greatest Hits on yhdysvaltalaisen rockmusiikkia esittävän Bon Jovi -yhtyeen kokoelma-albumi. Albumi sisältää yhtyeen uran tunnetuimpia kappaleita sekä neljä uutta kappaletta.


title: Greatest Hits (Bon Jovi)

text: Albumi nousi Suomen virallisen listan sijalle 6.


title: Heinz Reincke

text: Karl-Heinz Reincke (28. toukokuuta 1925; Kiel, Saksa – 13. heinäkuuta 2011) oli saksalaissyntyinen näyttelijä.


title: Luettelo jääkiekon SM-liigan pistepörssin voittajista

text: Tämä on luettelo jääkiekon SM-liigan runkosarjan pistepörssin voittajista vuosittain.


title: Federico Delbonis

text: Federico Delbonis (s. 5. lokakuuta 1990 Azul) on argentiinalainen tennispelaaja. Parhaimmillaan hän on ollut kaksinpelissä ATP-listan sijalla 33 toukokuussa 2016. Hän on voittanut kaksi ATP-haastajaturnausta ja kaksi varsinaista ATP-turnausta.


title: Federico Delbonis

text: Heinäkuussa 2011 Delbonis saavutti uransa ensimmäiset ATP-otteluvoittonsa Stuttgartin turnauksessa. Karsintojen kautta turnauksen pääsarjaan päässyt Delbonis voitti ensimmäisellä kierroksella viidenneksi sijoitetun Florian Mayerin, ja pääsi lopulta välieriin saakka, jossa hän hävisi entiselle maailmanlistan ykköspelaajalle, Juan Carlos Ferrerolle luvuin 6–3, 4–6, 4–6. ATP-turnausvoiton hän on saavuttanut kaksinpelissä São Paulossa 2014 ja Marrakechissa 2016 sekä nelinpelissä São Paulossa 2018.


title: Per Brahe vanhempi

text: Per Brahe vanhempi (1520–1590) oli ruotsalainen kreivi ja drotsi.


title: Per Brahe vanhempi

text: Brahen äiti oli Ruotsin kuningas Kustaa Vaasan sisar. Brahe hoiti jo Kustaan hallituskaudella tärkeitä tehtäviä. Kuningas Eerik XIV antoi hänelle kreivin arvon vuonna 1561. Kuningas Juhana III nimitti Brahen valtakunnandrotsiksi vuonna 1569, mutta elämänsä loppupuolella hän joutui Juhanan epäsuosioon.


title: Per Brahe vanhempi

text: Brahe julkaisi teoksen "Oeconomia eller Huuszholdz-book för ungt adels-folck", joka neuvoi aatelisnuorokaisten kasvattamisessa. Hän jatkoi Peder Svartin aloittamaa Kustaa Vaasan historiaa.


title: Per Brahe vanhempi

text: Brahen pojanpoika oli Pietari Brahe.


title: Maladzetšnan rautatieasema

text: Maladzetšnan rautatieasema () eli Molodetšnon rautatieasema () on tärkeä rautateiden kauttakulku- ja risteysasema Maladzetšnan eli Molodetšnon kaupungissa Valko-Venäjän Minskin maakunnan luoteisosassa. Asema on pääkaupunki Minskin ja Liettuan pääkaupungin Vilnan välisen radan tärkein väliasema.


title: Maladzetšnan rautatieasema

text: Maladzetšnan aseman jälkeen Minskin luoteisten paikallisjunien käyttämät raiteet jakautuvat kolmeen jatkoyhteyteen. Yhdet raiteet vievät lounaaseen kohti Lidaa. Tätä rataa kulkevat myös Hrodnan ja Minskin väliset junat. Toiset raiteet vievät länsiluoteeseen Liettuan vastaiselle Hudahain raja-asemalle (valkoven. Гудагай, Hudahai, ven. Гудогай, Gudogai), mitä kautta on raideyhteys edelleen Vilnaan, Kaunasiin ja Venäjän Kaliningradiin. Kolmannet kiskot kulkevat koilliseen Dokšytsyn Kruljauštšynan kylän (ven. Крулевщизна, Krulevštšizna) risteysasemalle. Sieltä raiteet jakautuvat edelleen kohti Polatskia ja toisaalta kohti maan luoteisrajan taajamia.


title: Maladzetšnan rautatieasema

text: Kaupungin linja-autoasema busseineen ja linjatakseineen sijaitsee noin 350 metriä rautatieasemasta lounaaseen (150 m etelään, sitten 200 m länteen).


title: Niclas Meyer

text: Niclas Meyer (s. 15. kesäkuuta 1983) on suomalainen salibandyn pelaaja, pelipaikaltaan puolustaja, joka edustaa Esport Oilersia. Hän nousi Salibandyliigaan kaudella 2009–2010. Ennen Esport Oilersiin tuloa Meyer pelasi Salibandyliigassa Viikinkien, SSV:n ja Espoon Oilersin sekä kakkosdivaria GrIFK:n riveissä. Hän on pelannut myös Suomen maajoukkueessa. Niclaksen veli Petter Meyer on pelannut Veikkausliigaa FF Jarossa ja edustaa tällä kaudella SJK:ta.


title: Heikki Hätönen

text: Heikki Hätönen (s. 26. elokuuta 1985) on suomalainen salibandyn pelaaja. Hän edustaa Salibandyliigassa lammilaista Lasbia. Hän on pelannut myös Suomen salibandymaajoukkueessa. Aiemmin hän on pelannut myös Hämeenlinnan FT Trackersissa, joka tunnetaan myös nimellä Hämeenlinnan Steelers.


title: Jerry L. Ross

text: Jerry Lynn Ross (s. 20. tammikuuta 1948 Crown Point, Indiana) on entinen Yhdysvaltain ilmavoimien upseeri ja NASAn astronautti. Hän on seitsemän avaruussukkulalennon veteraani. Rossilla on avaruuslentojen lukumäärän ennätys yhdessä Franklin Chang-Diazin kanssa..


title: Jerry L. Ross

text: Ross on naimisissa indianalaisen Karen S. Pearsonin kanssa. Heillä on kaksi lasta.Ross opiskeli Purduessa ilmavoimien stipendillä. Valmistuttuaan Purduesta 1972 hän astui Yhdysvaltain ilmavoimien palvelukseen. Hän työskenteli ilmavoimien ramjet-projektin parissa. Ross valmistui ilmavoimien koelentokoulun koelentoinsinöörikurssilta1976. Hän työskenteli B-1-pommittajan koelento-ohjelmassa johtavana koelentoinsinöörinä. Ross on lentänyt yli 21 lentokoneella, hänellä on yksityislentäjän lupakirja ja hän on lentänyt yli 3,900 tuntia, joista valtaosa sotilaskoneissa. Hän jäi eläkkelle ilmavoimista 31. maaliskuuta 2000.


title: Jerry L. Ross

text: Ross sijoitettiin helmikuussa 1979 Johnsonin avaruuskeskukseen hyötykuormaupseeriksi/lennonvalvojaksi vastuualueenaan hyötykuormien integrointi avaruussukkulaan. Ross valittiin astronauttikoulutukseen toukokuussa 1980. Hän on toiminut useissa tehtävissä Nasassa, mm. astronauttitoimiston johtotehtävissä.


title: Jerry L. Ross

text: Ross lensi tehtäväspesialistina avaruussukkulalennoilla STS-61-B (1985), STS-27 (1988) ja STS-37 (1991), oli hyötykuormasta vastaavana lennolla STS-55/Spacelab-D2 (1993), ja toimi jälleen tehtäväspesialistina toisella Miriin telakoituneella avaruussukkulalennolla STS-74 (1995), ensimmäisellä kansainvälisen avaruusaseman kokoonpanolennolla STS-88 (1998) ja STS-110 (2002). Seitsemän avaruussukkulalennon veteraanina Ross on viettänyt 1 393 tuntia avaruudessa, joista 58 tuntia 18 minuuttia yhdeksällä avaruuskävelyllä.


title: Jerry L. Ross

text: Ross oli ensimmäinen ihminen joka laukaistiin avaruuteen seitsemättä kertaa ja hän piti nimissään Yhdysvaltain avaruuskävelyjen ennätystä (yhdeksän) ja avaruuskävelyllä vietettyä aikaa (58 tuntia 18 minuuttia) kunnes hänet ohitti kansainvälisen avaruusaseman Retkikunta 14:n komentaja Michael Lopez-Alegria (kymmenen avaruuskävelyä, kokonaiskesto 67 tuntia 40 minuuttia). Joidenkin spekulaatioiden mukaan Ross osallistui lisäksi myös yhdelle avaruuskävelylle salaiseksi luokitellulla STS-27 sukkulalennolla NROn Lacrosse 1 satelliitin laukaisun yhteydessä.


title: Jerry L. Ross

text: Ross työskentelee edelleen NASAn hallinnossa.


title: Wakhanin käytävä

text: Wakhanin käytävä on Afganistaniin kuuluva uloke maan itäosassa. Hindukušin vuoristoon kuuluva alue rajoittuu toisesta päästään Kiinaan. Käytävä luotiin 1800-luvun suuren pelin aikana erottamaan brittien ja Venäjän hallitsemat alueet toisistaan. Alueella on noin 10 000 asukasta, ja sen väestö koostuu wakheista ja kirgiiseistä.


title: Wakhanin käytävä

text: Wakhanin käytävä on Afganistanin Badahšanin maakunnassa oleva uloke, joka työntyy Afganistanista kohti Kiinaan kuuluvaa Xinjiangin maakuntaa. Kiinan ja Afganistanin välisen rajan pituus Wakhanin käytävän kohdalla on noin 76 kilometriä. Pohjoisessa alue rajautuu Tadžikistaniin ja etelässä Pakistanin hallitsemaan Khyber Pakhtunkhwaan ja Pakistanin hallitsemaan osaan kiisteltyä Kashmiria. Käytävän pituus on noin 210 kilometriä, ja sen leveys vaihtelee 20–60 kilometrin välillä. Alue on osa Hindukušin vuoristoa, ja sen korkein kohta alueen itärajalla on 4 293 metriä merenpinnasta. Hindukušin kohtaavat Wakhanin käytävän alueella Karakorum ja Pamir. Vuorien lomassa on U:n muotoisia laaksoja, joissa esimerkiksi maatalous ja karjanhoito on mahdollista.


title: Wakhanin käytävä

text: Wakhanin käytävän eläimistö on suhteellisen runsas. Alueella esiintyy esimerkiksi lumileopardeja ja marcopolonlampaita.


title: Wakhanin käytävä

text: Historiallisesti nykyisen Wakhanin käytävän alue oli osa niin sanottua silkkitietä. Alueen läpi kulkivat eri uskontojen lähetyssaarnaajat ja valloitusarmeijat. Marco Polon sanotaan kulkeneen alueen läpi 1200-luvulla.


title: Wakhanin käytävä

text: Wakhanin käytävä luotiin niin sanotun suuren pelin eli Ison-Britannian ja Venäjän välisen Keski-Aasian suurvaltakilpailun aikana 1800-luvulla. Briteillä oli vaikutusvaltaa Afganistanissa, mutta Venäjä levitti aluetta kohti omaa vaikutusvaltaansa. Maiden väliset jännitteet olivat suurimmillaan Venäjän vallattua Mervin vuonna 1884 ja edelleen Afganistanin emiiri 'Abd al-Rahmanin etuvartioaseman Pandždihin keitaalla. Venäläiset uhkasivat näin briteille strategisesti tärkeää Heratia, mutta jännitteet purettiin lopulta diplomatian keinoin. Rajakysymys ratkaistiin vuonna 1887. Venäläiset pitivät Pandždihin ja britit Heratin. Vuonna 1895 solmittiin vielä niin sanottu Pamirin sopimus, jolla nykyinen Wakhanin käytävä liitettiin Afganistaniin. Käytävän tarkoituksena oli pitää Venäjän alueet Keski-Aasiassa ja brittien alueet Intian niemimaalla erossa toisistaan. Afganistanissa vaikeakulkuisesta ja harvaan asutusta lisäalueesta ei erikseen riemuittu, mutta maa pyrki kuitenkin olemaan uhkaamatta suurvaltojen etuja.


title: Wakhanin käytävä

text: Neuvostoliiton hyökättyä Afganistaniin vuonna 1979 neuvostojoukot ylläpitivät alueella useita varuskuntia. Alue välttyi kuitenkin suuremmilta tuhoilta. Esimerkiksi muulle Afganistanille tyypillisiä miinakenttiä ei tehty. Alue on ollut myös syrjässä sittemmin muuta Afganistania vaivanneista väkivaltaisuuksista ja konflikteista.


title: Wakhanin käytävä

text: Wakhin käytävän asukkaisiin kuuluvat maataloutta harjoittavat wakhit ja pääasiassa paimentolaisuutta harjoittavat kirgiisit. Erään arvion mukaan alueen asukasluku on noin 10 600. Monet wakhit eli vuoristo-tadžikit harjoittavat šiialaisuuden ismailiittista muotoa. Kirgiisit ovat puolestaan uskonnoltaan sunnimuslimeja. Kirgiisejä oli vielä 1970-luvulla muutamia tuhansia, mutta heidän määränsä on sittemmin vähentynyt satoihin monien päädyttyä pakolaisina Turkkiin Neuvostoliiton Afganistanin sodan aikana.


title: Baranavitšyn Polesian asema

text: Baranavitšyn Polesian rautatieasema (, ) on tärkeä rautateiden kauttakulku- ja risteysasema Baranavitšyn (Baranovitši) kaupungissa Valko-Venäjän Brestin alueen länsiosassa. Se on samalla Valko-Venäjän rautateiden Minskin paikallisliikenteen lounainen pääteasema.


title: Transkulturaatio

text: Transkulturaatio tarkoittaa kahden tai useamman toisensa kohtaavan kulttuurin välistä vuorovaikutusprosessia. Käsite pohjautuu kuubalaisen antropologin Fernando Ortizin kuvaukseen kulttuurien sulautumisesta ja konvergenssista. Kulttuurien kohdatessa toisensa tapahtuu molemmissa kulttuureissa muutoksia. Niiden jäsenet oppivat toisiltaan mm. toisen kulttuurin kantajien tapoja ja arvoja. Transkulturaatioprosessia voi käyttää kuvaamaan myös arkipäivän tilanteita kouluissa ja päiväkodeissa . Transkulttuurinen politiikka kunnioittaa erilaisia elämisen tapoja ja valintoja, eikä siihen voi ketään pakottaa. Se on tasavertainen suhde, jossa asiantuntijuus on molemmilla osapuolilla. Se perustuu kaikkien osapuolien yhtäläiseen oikeuteen saada äänensä kuuluviin ja tulla kuulluiksi. Se merkitsee aikaan ja paikkaan liittyvää monimuotoista prosessia, jossa ihmisellä on oikeus valita oma identiteettinsä .


title: Transkulturaatio

text: Transkulturaatio merkitsee siirtymää kulttuurista toiseen. Se ei tarkoita kuitenkaan toisen kulttuurin omaksumista (akkulturaatio) tai oman kulttuurin menettämistä ja juurettomuutta (dekulturaatio). Pikemminkin se yhdistää nämä käsitteet lisäten prosessiin uuden kulttuurin syntymisen vanhan kulttuurin pohjalle (neokulturaatio). Ortiz viittasi Espanjan kolonialismin tuhoisiin vaikutuksiin Kuuban alkuperäiskansojen transkulturisaatiossa. Transkulturaatio voi usein olla seurausta siirtomaavalloituksesta tai alistamisesta, erityisesti postkoloniaalisen aikakauden alkuperäiskansojen taistelua saadakseen takaisin omat identiteettinsä. Vastakkaiset tulkinnat ja strategiat usein täydentävät toisiaan ja tuottavat uusia kulttuurisia ilmiöitä, jotka näkyvät kulttuurien välisessä vuorovaikutuksessa.


title: Transkulturaatio

text:
Mary Louise Pratt loi käsitteen "The Contact Zone" kuvaamaan kulttuurien välistä yhteistyötä ja toimintaa . Kulttuurit eivät toimi tyhjiössä. Kaksi mainittua strategiaa toimivat samanaikaisesti soveltaen eri näkökohtia luoden uusia kulttuureja. Monikulttuurisuus voidaan näin ymmärtää myös tavalla, joka ylittää kulttuurien väliset esteet ja antaa mahdollisuuden rikkaampaan kanssakäymiseen erilaisten ihmisten ja ihmisryhmien välillä. Elävää moniulotteista ymmärrystä kulttuurien ainutlaatuisuudesta ja kulttuurien muutoksesta sekä yhteistyöstä näiden kahden suuntauksen välillä .
The Contact Zones merkitsee sosiaalisia tiloja, joissa erilaiset kulttuurit kohtaavat. Nämä tilat voi merkitä kulttuurien vuorovaikutusta tai liittolaisuutta, yhteistyötä ja molemminpuolista hyötyä. Kulttuurien kohtaaminen voi merkitä kuitenkin yhteentörmäystä varsinkin kun kohtaaminen on epäsymmetristä vain toista osapuolta hyödyttävää kuten oli kysymys kolonialismissa ja sitä seuranneessa uuskolonialismissa. Nykyään globalisaation hyödyistä nauttii vain pieni osa maailman kulttuureista. Kulttuurikolonialismi tuo kulttuurien kohtaamisen kehittyneistä maista kehitysmaihin eri puolille maailmaa..


title: Transkulturaatio

text: Transkulturaatio on olennainen prosessi siirtolaisen voimaantumisessa. Uuteen kulttuuriin tulijan tulisi voida vaikuttaa omiin asioihinsa, hyvinvointiinsa ja saada tuntea itsensä täysivaltaiseksi yhteiskunnan jäseneksi niin henkisesti kuin fyysisestikin. Tätä voidaan kutsua myös valtavirtaistamiseksi, missä painotetaan maahanmuuttajan omaa prosessia ja toimintaa tullessaan osaksi uutta kotimaataan.


title: Transkulturaatio

text: Tohtori Judén-Tupakan mukaan valtavirtaistaminen voisi olla viranomaisten käytännön strategia, jolla yhteiskunta toteuttaa transkulturaatiota. Tämä auttaisi myös maahanmuuttajien integraatioprosessissa. Maahanmuuttajien integraatio uuteen yhteiskuntaan merkitsee transkulttuurista prosessia; ei riitä, että viranomainen ilmaisee itsensä ymmärrettävästi, myös viranomainen muuttuu transkulturaatioprosessissa. Hyvän sopeutumisen edellytys on se, että myös viranomainen osaa tulla vastaan. Tästä esimerkkinä on ajan käyttö. Maahanmuuttajat ilmaisevat itseään oman kulttuurinsa lähtökohdista, ja molemminpuolisen ymmärryksen saavuttamiseksi on palveluihin varattava riittävästi aikaa..


title: Disney-prinsessa

text: Disney-prinsessa on The Walt Disney Companyn franchise-konsepti, joka perustuu fiktiivisiin Disneyn hahmoihin. Konseptin prinsessoja ovat Lumikki ("Lumikki ja seitsemän kääpiötä"), Tuhkimo ("Tuhkimo"), Aurora ("Prinsessa Ruusunen"), Ariel ("Pieni merenneito"), Belle ("Kaunotar ja hirviö"), Jasmine ("Aladdin"), Pocahontas ("Pocahontas"), Mulan ("Mulan"), Tiana "(Prinsessa ja sammakko"), Tähkäpää ("Kaksin karkuteillä"), Merida (Urhea) sekä Moana (Vaiana). Konsepti on julkaissut nukkeja, "sing-along" -videoita ja useita muita nuorten tyttöjen tuotteita, asusteita sekä sisustusesineitä. Prinsessat esiintyvät kirjoissa ja elokuvissa.


title: Voileipäkakku

text: Voileipäkakku on eräänlainen voileipäruokalaji, joka kooltaan, muodoltaan ja koostumukseltaan muistuttaa pikemminkin täytekakkua kuin voileipää. Voileipäkakku rakennetaan yleensä kerroksittain vaaleasta leivästä tai ruisleivästä ja leipäpalojen väliin laitettavista leivänpäällysteistä ja koostumukseltaan kermaisista täytteistä.


title: Voileipäkakku

text: Tavallisia voileipäkakun täytteitä ja päällysteitä ovat esimerkiksi savustetut leikkeleet, kinkku ja kala, katkaravut, kananmunat, tomaatti, paprika, kurkkuviipaleet sekä tuoreina että säilöttyinä, majoneesi sekä erilaiset juustot.


title: Voileipäkakku

text: Voileipäkakku tarjoillaan tavallisen täytekakun tapaan kylmänä ja viipaloituna. Voileipäkakut ovat suosittuja esimerkiksi perhejuhlissa.


title: Neftçi Baku PFK

text: Neftçi Baku PFK on vuonna 1937 perustettu azerbaidžanilainen jalkapalloseura, jonka kotipaikka on Baku. Se pelaa Azerbaidžanin valioliigassa, jonka se on voittanut kuudesti. Lisäksi Neftçi on voittanut cup-mestaruuden neljästi. Seura on menestynein azerbaidžanilaisseura.


title: Neftçi Baku PFK

text: Ennen Azerbaidžanin itsenäistymistä Neftçi Baku pelasi Neuvostoliiton mestaruussarjassa vuosina 1949–1950, 1960–1970 ja 1977–1988. Sen paras saavutus oli kolmas sija vuonna 1966. Lisäksi se pääsi Neuvostoliiton cupin välieriin neljästi.


title: Álvaro González

text: Álvaro Rafael González (s. 29. lokakuuta 1984 Montevideo, Uruguay) on uruguaylainen jalkapalloilija, pelipaikaltaan keskikenttäpelaaja. Hänen nykyinen seuransa on Italian miesten jalkapallon korkeimmalla sarjatasolla Serie A:ssa pelaava Lazio.


title: Álvaro González

text: González aloitti uransa vuonna 2003 montevideolaisessa Defensor Sportingissa Uruguayn 1. divisioonassa. Hän edusti joukkuetta neljä kautta tehden 8 maalia 122 ottelussa. Sen jälkeen hän siirtyi Boca Juniorsin joukkueeseen Argentiinan 1. divisioonaan. Kaudeksi 2009–2010 González siirtyi takaisin Uruguayhin Nacionalin joukkueeseen. Pelattuaan siellä vuoden hän matkusti Italiaan pelaamaan nykyiseen joukkueeseensa.


title: Álvaro González

text: González on pelannut Uruguayn maajoukkueessa 43 ottelua, joissa hän on tehnyt kaksi maalia. Ensimmäisen maaottelunsa hän pelasi vuonna 2006.


title: Linfield FC

text: Linfield FC on vuonna 1886 perustettu pohjoisirlantilainen jalkapalloseura Belfastista. Seura pelaa Pohjois-Irlannin Valioliigassa, jonka se on voittanut ennätykselliset 51 kertaa. Lisäksi Linfield on voittanut muun muassa Pohjois-Irlannin cupin 42 kertaa, ja päässyt Euroopan cupissa puolivälieriin kaudella 1966–1967.


title: Brodosplit

text: Brodosplit on vuonna 1922 perustettu kroatialainen laivanrakennusyhtiö. Sillä on ollut telakka Splitin kaupungin lähistöllä vuodesta 1932 lähtien ja se on nykyisin alansa suurimpia toimijoita Kroatiassa.


title: Brodosplit

text: Brodosplit on osakeyhtiö, joka on suurimmaksi osaksi Kroatian valtion omistama. Telakka työllistää lähes 4000 ihmistä. Brodosplit on rakentanut muun muassa lähes identtiset M/S Amorella-, M/S Gabriella- ja M/S Isabelle -autolautat.


title: Polatskin rautatieasema

text: Polatskin rautatieasema () eli Polotskin rautatieasema () on tärkeä kauttakulku- ja risteysasema etenkin rahtiliikenteelle Valko-Venäjän pohjoisosissa, Vitsebskin alueen Polatskin (Polotsk) kaupungissa.


title: Polatskin rautatieasema

text: Polatskin asemalta Valko-Venäjän rautateiden rataverkko jatkaa neljään suuntaan: 1) länteen Latvian rajalle, Daugavpilsiin ja eteenpäin Riikaan ja Itämeren satamiin; 2) koillisessa Venäjän Neveliin, josta edelleen mm. Pihkovaan ja Pietariin; 3) idässä Vitsebskiin ja sieltä edelleen Smolenskiin ja Moskovaan; lounaassa Dokšytsyn Kruljauštšynan risteysaseman kautta Maladzetšnaan ja sen asemalle.


title: Polatskin rautatieasema

text: Kaupungin linja-autoasema sijaitsee aivan rautatieaseman vieressä, noin 150 m kaakkoon.


title: Abercrombie & Fitch

text: Abercrombie & Fitch on yhdysvaltalainen vaatetusalan yritys, joka valmistaa, markkinoi ja myy lähinnä nuorille suunnattuja vapaa-ajanvaatteita. Yritys on perustettu vuonna 1892 New Yorkissa. Vuosina 1988–1996 sen omisti Limited Brands Inc., joka listasi sen itsenäisenä yrityksenä pörssiin vuonna 1996. Nykyisin se pitää päämajaansa New Albanyssa Ohiossa. Abercrombie & Fitch -brändin lisäksi yrityksen omistuksessa ovat lastenvaatemerkki abercrombie, teini-ikäisille suunnattu Hollister Co. ja pelkästään naistenvaatteita markkinoiva Gilly Hicks.


title: Abercrombie & Fitch

text: Abercrombie & Fitchin päämarkkina-alue on Yhdysvallat, jossa sillä on yli 300 myymälää. Useita myymälöitä on myös Kanadassa ja yksi Yhdysvalloille kuuluvassa Puerto Ricossa. Lisäksi myymälöitä on Euroopassa Lontoossa, Milanossa, Kööpenhaminassa ja Madridissa sekä Aasiassa Japanin Tokiossa ja Fukuokassa sekä Kiinan Hongkongissa.


title: Abercrombie & Fitch

text: Abercrombie & Fitch sai alkunsa vuonna 1892 New Yorkin ala-Manhattanilla liikkeenä, josta varakkaat asiakkaat kävivät ostamassa metsästys-, kalastus- ja retkeilyvarusteita. Asiakaskuntaan kuuluivat Theodore Roosevelt, ilmailun pioneerit Charles Lindbergh ja Amelia Earhart sekä Hollywood-tähdet Greta Garbo, Katharine Hepburn ja Clark Gable. Kirjailija Ernest Hemingway osti Abercrombie & Fitchiltä muun muassa haulikon, jolla sitten ampui itsensä.


title: Abercrombie & Fitch

text: 1960-luvulla Abercrombie & Fitchillä oli useita liikkeitä ympäri Yhdysvaltoja, mutta 1970-luvulla yritys teki konkurssin. Liikeketjun osti Oshman’s-urheilukauppayritys, joka sai sen hieman parempaan kuntoon niin, että vuonna 1988 se myytiin edelleen The Limited, Inc. -yhtiölle, joka nykyisin tunnetaan nimellä L Brands. 1990-luvulla Abercrombie & Fitchin uudeksi kohderyhmäksi otettiin varakkaat teinit ja opiskelijanuoret, joille tarjottiin laadukasta vapaa-ajan muotia. Yritys listautui pörssiin vuonna 1996, ja The Limited myi oman osuutensa pois.


title: Abercrombie & Fitch

text: Yrityksen uuden markkinointistrategian takana olivat Sam Shahid ja valokuvaaja Bruce Weber, jotka olivat nousseet tunnettuuteen Calvin Kleinin Obsession-parfyymin rohkean seksuaalisesta kampanjasta 1980-luvulla. Tärkeäksi markkinointivälineeksi otettiin tuoteluettelon ja asiakaslehden yhdistävä, neljästi vuodessa ilmestyvä ”magalog” nimeltä "A & F Quarterly". Se herätti huomiota numero numerolta provokatiivisemmalla sisällöllään vuodesta 1997 vuoteen 2003, jolloin sen julkaiseminen lopetettiin.


title: Abercrombie & Fitch

text: Vuonna 2013 Abercrombie & Fitchin toimitusjohtaaja Mike Jeffriesin jo vuonna 2006 antama haastattelu alkoi levitä internetissä. Siinä Jeffries sanoi tuotemerkin kuuluvan vain kauniille ja menestyville ihmisille, ei esimerkiksi ylipainoisille.


title: Benoît Pouliot

text: Benoît Pouliot (s. 29. marraskuuta 1986 Alfred, Ontario, Kanada) on kanadalainen jääkiekkohyökkääjä, joka pelasi vuosina 2014–2017 NHL-joukkue Edmonton Oilersissa. Hän on pelannut vuodesta 2006 lähtien yhteensä yli 350 NHL:n runkosarjaottelua.


title: Benoît Pouliot

text: Pouliot aloitti OHL:ssä kaudella 2003–2004, jolloin hän pelasi Sudbury Wolvesissa neljä runkosarja- sekä pudotuspeliottelua. Pääosin Pouliot pelasi kauden vielä CJHL-joukkue Hawkesbury Hawksissa. Kausi 2004–2005 oli hänen tulokaskautensa OHL:ssä. Hän teki kauden aikana 67 runkosarjaottelussa tehopisteet 29+36=65 ja sijoittui Wolvesin sisäisessä pistepörssissä toiseksi Rafal Martynowskyn jälkeen. Hän jakoi Martynowskin kanssa myös joukkueen sisäisen syöttöpörssin voiton. Pouliot voitti Wolvesin sisäisen pistepörssin kevään 2005 pudotuspeleissä tehopisteillä 6+8=14. Hänet palkittiin kauden päätteeksi OHL:n vuoden tulokkaaksi, josta hän sai Emms Family Awardin. Lisäksi hänet valittiin OHL:n ensimmäiseen tähdistökentälliseen, koko CHL:n parhaaksi tulokkaaksi, OHL:n tulokkaiden tähdistöön sekä CHL:n tulokkaiden tähdistöön.


title: Benoît Pouliot

text: Minnesota Wild varasi Pouliotin neljäntenä pelaajana . Pouliot pelasi varauksensa jälkeen vielä kauden 2005–2006 Wolvesissa. Hän oli tehopisteillä 35+30=65 joukkueen paras maalintekijä sekä toiseksi paras pistemies Nick Folignon jälkeen. Pouliot voitti tehopisteillä 8+3=11 kevään 2006 pudotuspelien piste- ja maalipörssin. Samana keväänä Pouliot pelasi myös kaksi AHL:n pudotuspeliottelua koesopimuksella Minnesotan farmijoukkue Houston Aerosissa.


title: Benoît Pouliot

text: Pouliot siirtyi kaudeksi 2006–2007 kolmivuotisella tulokassopimuksella Minnesotan organisaatioon. Hän pelasi kauden pääosin AHL:ssä Houston Aerosissa ja oli joukkueen toiseksi paras maalintekijä 19 osumallaan Matt Foyn jälkeen. Pouliot pelasi kauden aikana myös kolme NHL-ottelua ilman tehopisteitä. Hän debytoi NHL:ssä 22. marraskuuta 2006 Montréal Canadiensia vastaan. Kaudella 2007–2008 Pouliot pelasi 11 NHL:n runkosarjaottelua tehopistein 2+1=3 sekä yhden pudotuspeliottelun. Hän onnistui tekemään 22. maaliskuuta 2008 kaksi ensimmäistä NHL-maaliaan Calgary Flamesia vastaan.


title: Benoît Pouliot

text: Kaudeksi 2008–2009 Pouliot sai paikan Wildin NHL-kokoonpanoon, ja hän teki 37 runkosarjaottelussa tehopisteet 5+6=11. Pouliot lähetettiin tämän jälkeen kuitenkin loppukaudeksi farmijoukkueeseen. Kaudella 2009–2010 hän murtautui NHL:ään. Pouliot pelasi Minnesotassa 14 ottelua tehopistein 2+2=4, kunnes Minnesota myi hänet marraskuussa 2009 Montréal Canadiensiin, josta se sai vaihdossa Guillaume Latendressen. Pouliot pelasi kaudella Canadiensissa 39 ottelua ja kolme AHL-ottelua Hamilton Bulldogsissa. NHL:ssä hän teki yhden kauden maaliennätyksensä 17 osumallaan. Kesäkuussa 2010 Pouliot teki yksivuotisen ja 1,375 miljoonan dollarin arvoisen jatkosopimuksen Canadiensin kanssa.


title: Benoît Pouliot

text: Kaudella 2010–2011 Pouliot teki NHL:n yhden kauden piste-ennätyksensä, kun hän teki 79 runkosarjaottelussa tehopisteet 13+17=30. Heinäkuussa 2011 hän teki yksivuotisen ja 1,1 miljoonan dollarin arvoisen pelaajasopimuksen Boston Bruinsin kanssa. Pouliot teki kaudella 2011–2012 tehopisteet 16+16=32. Kauden jälkeen hänet kaupattiin yhteydessä Tampa Bay Lightningiin vaihdossa Michel Ouellet’hin ja viidennen kierroksen varausvuoroon. Kaudeksi 2013–2014 Pouliot siirtyi New York Rangersiin ja pelasi kolme seuraavaa kautta Edmonton Oilersissa.


title: Benoît Pouliot

text: Pouliot voitti alle 20-vuotiaiden maailmanmestaruuden vuonna 2006. Hän jakoi turnauksessa Kanadan sisäisen syöttöpörssin voiton Luc Bourdonin kanssa.


title: Benoît Pouliot

text: Pouliotin vahvuus on iso koko, josta hänelle on hyötyä maalinedustalla. Hän osaa pelata sekä keskellä että laidassa.


title: Benoît Pouliot

text: Pouliotin veljet David ja Hugo ovat pelanneet myös jääkiekkoa. Heidän isänsä Sylvain Pouliot kuoli ystävänpäivänä 2004, jolloin Benoît Pouliot teki ensimmäisen OHL-maalinsa.


title: Vitsebskin rautatieasema

text: Vitsebskin rautatieasema () eli Vitebskin rautatieasema () on tärkeä kauttakulku- ja risteysasema etenkin rahtiliikenteelle Valko-Venäjän pohjoisosissa, Vitsebskin alueen Vitsebskin (Vitebsk) kaupungissa.


title: Vitsebskin rautatieasema

text: Vitebskin asema on Valko-Venäjän rautateiden koillinen risteysasema. Raiteet jatkavat neljään suuntaan: 1) länteen Polatskiin ja edelleen Latvian Daugavpilsiin, Riikaan ja muihin Itämeren satamiin; 2) pohjoisessa Venäjän Neveliin, josta edelleen mm. Pihkovaan ja Pietariin; 3) idässä Smolenskiin ja Moskovaan; etelässä Oršaan, Mahiljouhun, Žlobiniin ja Homeliin.


Forn Siðr – Asa- og Vanetrosamfundet i Danmark on tanskalainen aasainuskoa edustava uskonnollinen yhdyskunta. Yhteisö perustettiin vuonna 1997 ja se sai rekisteröidyn uskonnollisen yhdyskunnan aseman vuonna 2003. Yhteisön tavoitteena on palvoa vanhoja skandinaavisia jumalia ja luoda yhteyksiä sellaisten ihmisten välille, jotka ovat kiinnostuneita aiheesta. Lisäksi tavoitteena on edistää ja levittää tietoutta vanhasta skandinaavisesta uskonnosta ja kulttuuriperinnöstä.


title: Forn Siðr – Asa- og Vanetrosamfundet i Danmark

text: Yhdyskunnalla oli vuonna 2008 yli 600 jäsentä. Kun 2000-luvulla mukaan tuli paljon myös varttuneempia ihmisiä, yhdyskunnalle tuli tarve oman hautausmaan perustamiselle. Yhdyskunta sai vuonna 2008 luvan perustaa oman hautausmaan Odensen kuntaan.


text: Yhdyskunta ei harjoita käännytystyötä. Forn Siðr korostaa, että natsismi tai pakanallisten symbolien väärinkäyttö natsismin tarkoituksiin ei ole yhteensopivaa yhdyskunnan jäsenyyden kanssa.


title: Myytinmurtajat (5. tuotantokausi)

text: Myytinmurtajat ("MythBusters") on yhdysvaltalainen televisiosarja. Jokaisessa jaksossa keskitytään kahteen tai kolmeen kaupunkitarinaan, yleiseen uskomukseen tai nettihuhuun.


title: Myytinmurtajat (5. tuotantokausi)

text:
Adam ja Jamie kokeilivat, voiko nopeuskameraa huijata ottamaan auton rekisterikilvestä
liian sumean kuvan...


title: Myytinmurtajat (5. tuotantokausi)

text: Kari, Tory ja Grant kokeilivat, voiko vahtikoiran ohittaa...


title: Myytinmurtajat (5. tuotantokausi)

text: Adam ja Jamie kokeilivat voiko vainukoiran harhauttaa...


title: Myytinmurtajat (5. tuotantokausi)

text: Vuorossa on järjestyksessään kuudes uudelleenarviointijakso.


title: Myytinmurtajat (5. tuotantokausi)

text: Kyseessä on tyypillinen Hollywood-myytti. Sankari pelastaa kaverinsa käsikranaatin iskulta...


title: Myytinmurtajat (5. tuotantokausi)

text: Adam kokeili myös näyttävää minimyyttiä.


title: Myytinmurtajat (5. tuotantokausi)

text: Kari, Tory ja Grant kokeilivat, voiko itsehypnoosin avulla...


title: Myytinmurtajat (5. tuotantokausi)

text: Lumivyöryn voi saada aikaan...


title: Myytinmurtajat (5. tuotantokausi)

text: Katsojat saivat ehdottaa myyttejä tutkittavaksi ja Myytinmurtajat valitsivat niistä parhaat jaksoon.


title: Myytinmurtajat (5. tuotantokausi)

text: Kari, Tory ja Grant kokeilivat, voiko rintakehää suojata pienen miekan iskulta...


title: Myytinmurtajat (5. tuotantokausi)

text: Jakson lopuksi Adam ja Jamie myös toteuttivat 12-vuotiaan fanin toiveen ja räjäyttivät tämän vanhempien lahjoittaman vanhan auton kahdesti käyttäen ensimmäisellä kerralla pelkkää bensaa. Se osoitti Hollywood-efektien ja oikeiden räjähteiden eron liittymättä mihinkään myyttiin.


title: Myytinmurtajat (5. tuotantokausi)

text: Myytti perustuu Mustanaamio-sarjakuvaan.


title: Myytinmurtajat (5. tuotantokausi)

text: Myytinmurtajat kehittivät käsitellyistä myyteistä useita sivumyyttejä, jotka olivat jääneet pois aiemmista jaksoista.


title: Myytinmurtajat (5. tuotantokausi)

text: Fanien mukaan nopeuskamera oli viimeksi liian matalalla. 3 metrin korkuista nopeuskameraa voi huijata...


title: Myytinmurtajat (5. tuotantokausi)

text: Defibrillaattorin sähköshokki voi aiheuttaa palovammoja, jos potilas käyttää...


title: Myytinmurtajat (5. tuotantokausi)

text: Kari, Tory ja Grant käyttivät näissä myyteissä sinisiä denim-farkkuhousuja.


title: Myytinmurtajat (5. tuotantokausi)

text: Kari, Tory ja Grant kokeilivat, voiko Boeing 747:n suihkumoottoreilla pyöräyttää ympäri...


title: Myytinmurtajat (5. tuotantokausi)

text: Tory ja Grant söivät erilaisia väkeviä chilipippureita kokeillakseen, voiko niiden aiheuttamaa kipua suussa poistaa tehokkaasti...


title: Myytinmurtajat (5. tuotantokausi)

text: Myytinmurtajat kokeilivat, mitä merirosvolaivalta löytyviä esineitä ja materiaaleja voisi käyttää ammuksina sian ruhoihin tykinkuulien loputtua. Piraattikauden tykillä voi ampua tappavasti...


title: Myytinmurtajat (5. tuotantokausi)

text: Myytinmurtajat alkoivat esittää joka jakson mainoskatkolla yhden MacGyver-minimyytin mainostaakseen tulevaa MacGyver-spesiaalijaksoa.


title: Myytinmurtajat (5. tuotantokausi)

text: Kyseinen myytti perustuu useaan Hollywood-elokuvaan.


title: Myytinmurtajat (5. tuotantokausi)

text: Kari, Tory ja Grant kokeilivat kolmea vapaapudotusmyyttiä eräästä kohtauksesta Myrskyn ratsastajissa.


title: Angela Bassett

text: Angela Evelyn Bassett (s. 16. elokuuta 1958) on yhdysvaltalainen näyttelijä. Hän on tunnettu muun muassa elokuvista "Malcolm X", "", "Boyz n the Hood – kulman kundit" ja "Strange Days".


title: Angela Bassett

text: Bassett on naimisissa näyttelijä Courtney B. Vancen kanssa. Heillä on kaksi lasta, poika Slater Josiah ja tytär Bronwyn Golden.


title: Dow Jones & Company

text: Dow Jones & Company on yhdysvaltalainen kustannusyhtiö ja taloustietoa julkaiseva yritys, jonka omistaa News Corp.


title: Dow Jones & Company

text: Yrityksen perusti 1882 kolme toimittajaa Charles Dow, Edward Jones ja Charles Bergstresser. Yhtiön johdossa oli 105 vuotta Bancroftin suku, jonka hallussa oli 64 prosenttia äänioikeutetuista osakkeista, kunnes omistus siirtyi vuonna 2007 News Corporationille. Yhtiö myi vuonna 2010 CME Groupille 90 prosenttia Dow Jones Indexes -yrityksestä, joka julkaisee muun muassa Dow Jones Industrial Average -indeksiä.